Održana konferencija: Radno leto 2015 - Kako nastavak reforme sistema bezbednosti može doprineti bržem otvaranju pregovora Srbije sa Evropskom unijom po poglavljima - Centar za evroatlantske studije - CEAS\nKonferencija je za cilj imala pregled dosadašnjih razultata reforme sistema bezbednosti i usaglašenosti srpske spoljne i bezbednosne politike sa Zajedničkom spoljnom i bezbednosnom politikom EU kao i značaj i mogućnosti IPAPa u procesu nastavka reformi u okviru spoljne i bezbednosne politike. Posebno smo se osvrnuli na poruke i rezultate posete srpskog premijera Aleksandra Vučića Sjedinjenim Američkim Državama.\nNa konferenciji su predstavljene i završne Analize koje je CEAS izradio u okviru ovog projekta – Zakon o tajnosti podataka i Zaštita uzbunjivača.\nUvodničari na konferenciji bili su: Jelena Milić, CEAS direktor, Cherrie Daniels, politički savetnik u ambasadi SAD, pukovnik doc. dr Katarina Štrbac, Direktor Direkcije za evropske integracije i upravljanje projektima Mministarstva odbrane, Branislav Pekić iz Sektora za bezbednosnu politiku Ministarstva spoljnih poslova, Jelica Minić, predsednica Foruma za međunarodne odnose Evropskog pokreta u Srbiji i Igor Novaković, istraživač u ISAC fondu i koordinator Radne grupe za pregovaračka poglavlja 30 i 31 - Spoljni odnosi, Spoljna bezbednosna i odbrambena politika – Nacionalnog konventa o Evropskoj uniji.\nKonferenciji su prisustvovali predstavnici državnih organa, akademske i diplomatske zajednice i nevladinog sektora.\nJelena Milić, CEAS direktor, otvarajući konferenciju, naglasila je važnost pozicije u kojoj se Srbija trenutno nalazi, obzirom na poglavlja 23 i 24, dešavanja koja su obeležila poslednji period – kao što su bezbednosne pretnje kojima smo izloženi kao region, korupcija, slabljenje vladavine prava – ali kao najvažnije naglasila je posetu premijera Srbije Aleksandra Vučića Sjedinjenim Američkim Državama. Ona je istakla da su potencijali te posete daleko iznad onoga sa čim je javnost putem medija imala priliku da se upozna.\nOna je naglasila i da se Centar za evroatlantske studije nada da će uskoro biti otvorena poglavlja 23 i 24, i pruža punu podršku nadležnim organima u tom procesu, iako postoje brojni propusti na koje stalno ukazuje.\nDirektorka Centra za evroatlantske studije predstavila je i publikaciju koju je Centar za evroatlantske studije, uz odobrenje Ministarstva odbrane Švedseke, preveo na srpski jezik i objavio na svojoj internet strani, pod nazivom - Instrumenti destabilizacije Ruska „meka moć” i ne-vojni uticaj na baltičke države – koju je izradio istraživački centar ministarstva odbrane Švedske. Najavila je i intenzivnu promociju izveštaja Atlantskog Saveta - Hiding in Plain Sight: Putin's War in Ukraine and Boris Nemtsov's Putin. War.\nViše o samoj poseti premijera Srbije SAD-u kao i osnovnim porukama koje je Srbija tom prilikom dobila, govorila je Cherrie Daniels, politički savetnik u ambasadi SAD.\nOna je pre svega istakla da je sama činjenica da je premijer Srbije dobio poziv od strane potpredsednika Bajdena - jasan znak podrške SAD-a Srbiji njenim evropskim integracijama, i da se iznadne okolnosti koje su dovele do sprečavanja tog susreta nikako nisu suštinski odrazile na značaj ove posete.\nNaglasila je da je od velikog značaja bio i susret premijera sa savetnicom predsednika Amerike za nacionalnu bezbednost – Suzan Rajs, kao i sa nizom zvaničnika.\nPodsetila je i da je bilo niz sastanaka koji su imali ekonomski značaj – i zaključila da je poseta premijera SAD-u, sve i da je bila isključivo ekonomske prirode – izuzetno značajna za Srbiju i njene građane.\nPreporuke Srbiji koje su bile iznete na konferenciji za štampu nakon susreta premijera Vučića sa Suzan Rajs bile su – nastavak posvećenosti Srbije EU integracijama, i dijalogu sa Prištinom, jačanje vladavine prava, smanjenje korupcije i jačanje ekonomske stabilnosti.\nPukovnik Katarina Štrbac, direktor Direkcije za evropske integracije i upravljanje projektima ministarstva odbrane, predstavila je ukratko rezultate skrininga za poglavlje 31, odnosno koja su pitanja dominirala, šta se od nas očekuje, koji su to kapaciteti vojske Srbije za izvršavanje njenih predstojećih obaveza i slično. Naglasila je da Srbija, kao i ostale zmelje članice EU imaju obavezu poštovati Zajedničku spoljnu i odbrambenu politiku EU. U tom smilsu naglasila je da se edukacija i treninzi pripadnika vojske sprovode u punim kapacitetima i sa mnogo uspeha. Međutim, što se tiče učešća naših snaga u međunarodnim mirovnim misijama – glavna prepreka za tako nešto je ustvari novac – obzirom da se za odbranu u budžet izdvaja manje od 2% BDP, što, ako uzmemo u obzir da se na takve misije šalje do 1500 pripadnika Vojske – nije dovoljan procenat. Izrazila je nadu da će se to u narednim godinama promeniti.\nBranislav Pekić iz Sektora za bezbednosnu politiku Ministarstva spoljnih poslova, naglasio je kao vrlo značajno usvajanje IPAP-a početkom 2015 godine, i naglasio da se u toku njegove implementacije mora voditi računa o poštovanju ljudskih prava i načelima transparentnosti. Takođe je naglasio da javnost nije dovoljno informisana o ovom dokumentu, i da mediji nisu u dovoljnoj meri jasno prezentovali šta IPAP znači za Srbiju, koji su njegovi benefiti i koji su kapaciteti Srbije da odgovori na postavljene izazove. Nadalje, naglasio je da je primećena pogrešna percecija IPAP-a od strane građana koji ga doživljavaju kao neki „potpisani dokument“ kojim se Srbija opredeljuje za članstvo u NATO, što naravno, ne može biti slučaj obzirom na javno proklamovanu vojunu neutralnost.\nJelica Minić, predsednica Foruma za međunarodne odnose Evropskog pokreta u Srbiji istakla je nedostatak popularizacije i zagovaranja kao osnovne mehanizme saradnje civilnog društva i države kada su EU integracije u pitanju. Naglasila je daje formiranje Nacionalnog Konventa važan mehanizam za oblikovanje konsultativnog procesa kao polazne tačke u pomenutoj saradnji. Ono što bi trebalo da bude sledeća tačka je, kako je navela – monitoring, a nakon toga diseminacija informacija i zagovaranje na čemu posebno treba raditi u cilju što bolje informisanosti građana o procesu evropskih integracija Srbije.\nOno što je naglasila kao gorući problem su mediji – sa kojima je neophodan rad na dnevnom nivou i njihovo predhodno upoznavanje sa procesom koje oni treba da koriste kao edukaciju pri izveštavanju.\nU osvrtu na ono što su prethodni panelisti govorili istakla je i da socijalna i ekonomska prava građana spadaju danas u korpus osnovnih prava, jer smo u situaciji kada siromaštvo može biti bezbednosna pretnja. Održavanje momentuma u procesu evropskih integracija je, kako je navela, od krucijalnog značaja – u suprotnom dobijamo zamor – što se, u postojećim okolnostima, može negativno odraziti na bezbednosnu situaciju. Kao primer navela je Makedoniju. Dakle, najvažnije je, kako je navela, da proces neprekidno traje. Predsednica Foruma za međunarodne odnose Evropskog pokreta u Srbiji smatra da je najvažnije što pre otvoriti pregovore kako bismo izbegli scenarije koji nam se odigravaju u regionu.\nRegionalna saradnja, po njenom mišljenju, je sada postala vidljivija i kreće se eksponencionalno, dok bilateralna saradnja oscilira. Podsetila je i na citat da je „EU svačija stvar“ te da bi shodno tome trebalo jačati kapacitet Ministarstva spoljnih poslova koje bi trebalo da igra ključnu ulogu u procesu pregovora. Diplomatska služba, na primer – je potpuno neiskorišćena, navela je Jelica Minić.\nIgor Novaković, istraživač u ISAC fondu i koordinator Radne grupe za pregovaračka poglavlja 30 i 31 – Nacionalnog konventa o Evropskoj uniji – rekao je da se naša spoljna politika trenutno vrti oko nekoliko elemenata o kojima nema javne rasprave, to su Kosovo, vojna neutralnost, NATO, EU, Rusija i drugi vojni savezi. Naglasio je da treba definisati faktičke strateške prioritete – jer se od mnoštva tehničkih stvari kojima se Konvent bavi – muti slika onoga što ima fundamentalni značaj.\nNa kraju prvog dela konferencije, Tijana Vojinović, CEAS istraživač, ukratko je predstavila projekat u okviru kog se organizuje ova konferencija i dve nalize – o tajnosti podataka i zaštiti uzbunjivača – koje je CEAS tim izradio u okviru ovog projekta.\nU debati koja je usledila, mogli smo čuti da se prisutni slažu sa opisanom situacijom po pitanju medija i njihove informisanosti o samom procesu EU integracija Srbije. Jelena Milić osvrnula se na pitanje Nacionalne strategije bezbednosti Srbije, odnosno liste glavnih bezbednosnih pretnji – na šta je Pukovnik Štrbac rekla da se ta lista definitivno mora menjati, posebno imajući u vidu priliv migranata kojima je naša zemlja tranzitna tačka, i samim tim moramo pojačati regionalnu saradnju. Podsetila je i na doktrinarna vojna dokumenta koja u svom vrhu navode očuvanje teritorijalnog integriteta, ali se nikako ne smeju izostaviti asimetrične pretnje – čiji smo praktični uvoznik za JI Evropu.\nSanja Dašić, iz Kancelarije Saveta za nacionalnu bezbednost ukazala je na problem postojanja službene i vojne tajne u određenim delovima našeg zakonodavstva iako su ukinuti donošenjem Zakon o tajnosti podataka.\nMogli smo čuti i zamerke prisutnih na rad Konventa, međutim opšti zaključak po tom pitanju je bio da Konvent ipak vrši važnu funkciju komunikacije nevladinog sektora i države, a da su greške i „proklizavanja“ uobičajene stvari koje uostalom doprinose i sagledavanju šire slike. Konvent je važan i zbog svog neograničenog delovanja, makar u odnosu na državne organe – koji su obavezni da se drže striktno zadatih okvira državne politike.


Republika / Razmatrane nove mere i procedure: Evo o čemu je bilo reči na današnjem Kriznom štabu\nsreda, 1. 4. 2020.| 20:02\nKrizni štab je danas sa stručnih aspekata razmatrao procedure i protokle koji će biti u primeni u narednom periodu, s ozbirom na povećan broj slučajeva pozitivnih na COVID 19 i povećan broj građana sa simptomima zaraze korona virusom, kazala je direktorka Instituta "Batutu" Verica Jovanović posle sednice štaba.\n- Oni će sad moći, umesto da se javjalju kol centrima, da dođu u delove domova zdravlja koji su označeni za ovu vrstu simptoma i da ih lekar u tim zdravstvenim ustanovama pregleda - kaže Jovanović.\nKako je rekla, najčešće će se raditi analiza krvi, po proceni lekara i rendgen pluća, a radiće se i epidemiološka procena i pratiće se kontakti sa kojima je bila osoba pozitivna na korona virus.\n- U prethodnom periodu su testirane samo osobe sa izraženim simptomima, poput povišene temperature iznad 38,5 ili 37,5 - kaže Jovanović i navodi da Srbija prati preporuke SZO o povećanom broju testiranja, da se sada testirjau i građani koji nisu bili u zarženim područjima u inostranstvu.\nNaglasila je da važna trijaža na nivou domova zdravlja, ali i precizirala da bolnice i dalje ostaju mesta u koja odlaze osobe koje imaju problema sa disanjem, dok oni sa blažim simptomima idu do doma zdravlja. Jovanović je rekla da zdravstveni radnici predstavljaju prioritet i da će biti napravljen plan njihovog testiranja.\nObjasnila je da, ako se pojavi jedan slučaj zaraze u kolektivu, to ne znači da ceo kolektiv mora u izolaciju od 14 dana, već samo ako su bili u neposrednom kontaktu. Jovanović kaže da su simptomi koronavirusa povišena temperatura, grebanje u grlu i kašalj, kao i opšta malaksalost i eventualno glavobolja.\nNavela je da su Beograd, Niš i Valjevo gradovi u kojima se intenzivno prati situacija, ali se situacija prati i na celoj teritoriji Srbije. Upitana kada bi mogla da se završi epidemeija ako se primenjuju sve mere, Jovanović kaže da trebe pratiti brojeve i kada oni budu počeli da padaju biće moguće predvideti kraj epidemije.\n- Važna je primena svih mera - naglasila je Jovanović.\nSrbija Koronavirus Krizni štab Verica Jovanović Mere Epidemija


Vučić i Sultanoglu o povoljnijem preduzetničkom ambijentu - Studio B\nVučić i Sultanoglu o povoljnijem preduzetničkom ambijentu\nObjavljeno: 15.06.2016. 11:51 Izmenjeno: 16.06.2016. 11:57\nMandatar Aleksandar Vučić sastao se u Beogradu sa pomoćnicom generalnog sekretara UN Ajše Čihan Sultanoglu i tom prilikom je postignut dogovor o zajedničkoj saradnji Srbije i UNDP-a sa Evropskom investicionom bankom (EIB), u obezbeđivanju povoljnijeg privrednog i preduzetničkog ambijenta.\nPredsednik Vlade Srbije Aleksandar Vučić sastao se danas u Beogradu sa pomoćnicom generalnog sekretara UN Ajše Čihan Sultanoglu i tom prilikom je postignut dogovor o zajedničkoj Srbije i UNDP-a sa Evropskom investicionom bankom (EIB), u obezbeđivanju povoljnijeg privrednog i preduzetničkog ambijenta.\nPremijer Vučić zahvalio je na pomoći koju je UNDP pružio tokom poplava 2014, koje Srbija ne bi mogla tom brzinom da prevaziđe krizu, kao i na pomoći oko izgradnje infrastrukturnih projekata.\nKancelarija UNDP-a u Srbiji imala je značajnu ulogu u mobilizaciji pomoći tokom poplava. Ukupna vrednost projekata koje je UNDP sproveo u Srbiji, u periodu od 2010. do 2015. godine, izvan pomoći koja je bila usmerena za sanaciju posledica poplava, iznosi preko 38 miliona dolara, saopšteno je iz Vlade Srbije.\nCilj UNDP-a je da pomogne razvoj Srbije i njeno napredovanje ka članstvu u EU. UNDP deluje u pravcu iskorenjivanja siromaštva i nezaposlenosti, poboljšanja energetske efikasnosti i zaštite životne sredine, kao i unapređenja rodne ravnopravnosti i položaja manjinskih grupa, istakla je Sultanoglu, koja je i pomoćnica administratora UNDP-a i direktorka Regionalnog biroa za Evropu i Zajednicu nezavisnih država.\nTokom sastanka postignut je dogovor o zajedničkoj saradnji Srbije i UNDP-a sa Evropskom investicionom bankom (EIB), u obezbeđivanju povoljnijeg privrednog i preduzetničkog ambijenta.\nRad UNDP-a bio je posebno usmeren na sprovođenje Milenijumskih razvojnih ciljeva, koje je Srbija uz pomoć ove organizacije uspela da ostvari i to prepolovljavanjem siromaštva pre roka.


Opština Gornji Milanovac pridružila se kampanji "Vozi odmoran/Drive fresh"\nLetnji meseci, odnosno jun, jul i avgust su meseci sa veoma izraženim stradanjem u saobraćaju. Razlozi za ovakvo stanje su različiti, a veliki broj nastradalih u toku letnjih meseci pripada onoj kategoriji učesnika koji su putovali na dužim relacijama, vraćali su se sa njih ili pak tranzitirali kroz Republiku Srbiju na putu do svoje zemlje.\nImajući u vidu postojeće stanje, jedan od ključnih zadataka je da se tragičan bilans iz prethodnih godina smanji kvalitetnim i vidljivim aktivnostima. Sa tim ciljem, Agencija za bezbednost saobraćaja pripremila je brojne aktivnosti u okviru kampanje "Vozi odmoran/Drive fresh".\nOpština Gornji Milanovac podržava sve društveno odgovorne akcije pa će se priključiti i akciji "Vozi odmoran/Drive fresh" koju sprovodi Agencija za bezbednost saobraćaja i u okviru svojih mogućnosti pomoći da se akcija sprovede na teritoriji opštine.


22. Podgorički maraton, 2015.\nPOČELE PRIJAVE ZA VIRTUELNI 33. BEOGRADSKI MARATON 2020.\nDrage trkačice i trkači, prijave za virtuelni 33. Beogradski maraton 2020. su otvorene. Mogućnost da istrčite i prijavite Vaš rezultat trajaće do 30.11.2020. Nakon registracije, istrčane distance i prijave rezultata, na vaše adrese će stizati vaši učesnički paketi koji će sadržati medalju, majicu i učesnički broj, a u rezultatima ćete moći da preuzmete i elektronsku diplomu.\nPOSLE ISTRČANE DISTANCE PRIJAVITE SE OVDE:\nUputstvo za uplatu (samo za one koji se nisu prethodno registrovali i platili regularan 33. Beogradski maraton):\nPrimalac – Beogradski maraton d.o.o.\nTekući račun – 160-264899-03\nSvrha uplate – Kotizacija za virtuelni 33. Beogradski maraton 2020.\nIznos - 2590 RSD (22 EUR)\nPoziv na broj – datum rođenja učesnika\nVAŽNO: Prijave svih učesnika koji su se prijavili i platili za 33. Beogradski maraton 2020. a ne žele da učestvuju u virtuelnom događaju, se automatski prebacuju na 34. Beogradski maraton 2021. koji ćemo uskoro zvanično najaviti.\n22. Podgorički maraton, 22.10.2015.


Analiza Svjetske banke: Kako je korona unazadila privatni sektor u BiH - Akta.ba\n06.06.2020. 10:25 / Izvor: Akta.ba\nSvjetska banka danas je objavila posljednji dio izvještaja originalno objavljenog krajem aprila, a koji se tiče utjecaja pandemije koronavirusa na ekonomiju balkanskih država, uključujući BiH. Posljednje poglavlje tiče se stanja u privatnom sektoru.Anketirana preduzeća na Balkanu navode da je dosadašnji ekonomski uticaj krize značajan: u svim zemljama, najmanje 50 procenata firmi u najteže pogođenim sektorima bilo je prinuđeno da u određenoj mjeri obustavi poslovanje, a one koje su ostale otvorene zabilježile su drastičan pad aktivnosti.\nSvjetska banka zaključuje da ograničenja likvidnosti svuda predstavljaju značajan problem, mada se kapacitet finansijskog sektora da pomogne u njihovom prevazilaženju razlikuje u zavisnosti od zemlje.\n"Prema nalazima anketa sprovedenih na početku krize, veliki broj otpuštenih radnika predstavlja razlog za zabrinutost, premda je izgubljeno manje radnih mjesta nego što se možda očekivalo", kažu iz Svjetske banke.\nPristup sirovinama i uvozu predstavlja manje ograničenje od problema sa likvidnošću, pada tražnje i neizvjesnosti, dodaje se u rezimeu saopćenja.\nZnačajne su razlike između očekivanja za budućnost, pri čemu su privrednici u Albaniji i BiH najveći pesimisti. U Srbiji i Sjevernoj Makedoniji preko 80 procenata anketiranih firmi smatra da će uticaj krize izazvane COVID-19 nestati za manje od tri mjeseca, ali to mišljenje dijeli manje od 50 procenata preduzeća u Albaniji i BiH.\nStanje u Bosni i Hercegovini\nTek 10 procenata ispitanika u BiH očekuje da će njihovo preduzeće preživjeti krizu.\n“Poslovanje preduzeća u BiH u kritičnom je stanju, a mikropreduzeća podnose najteži teret. Prema nalazima ankete koju je sprovela Fondacija 787, zaključno sa 11. aprilom ukupno 72,1 procenata ispitanika već je prestalo da posluje, a 16,4 procenata je prešlo na alternativne vidove poslovanja da bi opstalo”, navodi se u analizi.\nPribližno 71,5 procenata anketiranih je navelo i da je kriza već imala veoma negativan uticaj na njihovo poslovanje i prihode. Takođe, oko 11 procenata kazalo je da su morali da odjave zaposlene, a još 51,9 procenata da će to možda\nmorati da učine uskoro. Ako do toga dođe, dodatno će porasti i ovako visok nivo strukturne nezaposlenosti u BiH.\n“Čak 72,4 procenata mikropreduzeća navelo je da je uticaj krize izuzetno negativan, u poređenju sa 67,5 procenata malih i 57,1 srednjih preduzeća koji dijele isto mišljenje. Konačno, u nastojanju da prebrode krizu, 63 procenta firmi odložilo je plaćanje obaveza prema državi”, stoji u analizi.\nPad tražnje je najozbiljniji izazov, navode iz Svjetske banke. Kada je od ispitanika zatraženo da navedu najviše tri glavna problema, 71,2 procenat se opredjelilo za smanjenu tražnju, još 10,4 procenata navelo je kontrakciju izvoza, a 27,5 procenata se požalilo na nemogućnost naplate potraživanja od drugih preduzeća u lancu vrijednosti.\nFaktori na strani ponude nisu bili podjednako ozbiljni kao šokovi na strani tražnje. Samo 10,4 procenata firmi navelo je nestašicu sirovina i smanjenje obima proizvodnje kao glavni razlog za zabrinutost, dok je 13,6 procenata prijavio teškoće sa organizacijom rada.\nEfekti su bili negativniji za mikro i mala preduzeća nego za srednje i velike firme. Primjera radi, broj ovih preduzeća u BiH koje navode da su zabilježile značajan pad prihoda veći je od prosjeka za 12 procentnih poena.\nPreduzeća u svim zemljama su do sada apsorbovala najveći dio uticaja krize bez otpuštanja radnika. Samo manji broj firmi opredjelio se za slanje radnika na prinudni odmor ili otpuštanje: to je učinilo 5 procenata preduzeća u Srbiji, 11 procenata u Albaniji i BiH, 19,8 procenata u Sjevernoj Makedoniji i 29,2 procenata na Kosovu, zaključuje se u analizi čiji je kompletni sadržaj dostupan OVDJE.


Internet Akademija od novembra za edukaciju praktične primene e-poslovanja | Dragan Varagić Blog\nMnogi od vas se sećaju besplatnih predavanja subotom poslednje dve godine u organizaciji LINK group koja su obuhvatala različite oblasti poslovne primene interneta. Ta predavanja su predstavljala praktičan deo pripreme za pokretanje Internet Akademije, koja počinje sa radom u novembru.\nAko ste pratili bar jedan deo ovih predavanja, imate predstavu o tome kako će izgledati jedan deo edukacije iz oblasti poslovne primene interneta na Internet Akademiji. Snimci ovih predavanja predstavljaju deo materijala dostupnih polaznicima ove institucije, koja je deo sistema neformalne edukacije kompanije LINK group zajedno sa etabliranim programima IT Akademije i Biznis Akademije.\nZašto Internet Akademija: Primena IT-a u poslovanju nije isto što i učenje rada u određenim tehnologijama\n2012. g. počeo sam da sarađujem na programima IT Akademije i Biznis Akademije, i veoma brzo sam dobio ponudu od Valentina Kuleta, vlasnika LINK group-a da zajedno kreiramo novi program jednogodišnje neformalne edukacije.\nZa razliku od IT Akademije, na Internet Akademiji je fokus na primeni tehnologija u poslovanju na internetu, gde je naša namera da putem ovog programa upravo izdvojimo aktuelnu važnost same primene tehnologija u odnosu na učenje rada u određenim tehnologijama, što je fokus IT Akademije.\nI danas se u svetu i kod nas pojam IT (ICT, IKT – Informaciono-Komunikacione Tehnologije) vezuje i za e-poslovanje, pored klasičnih poslova u vezi sa radom u određenim tehnologijama. Generalno je mišljenje da rad na internetu automatski znači poznavanje rada u određenim tehnologijama, pa se veoma često dešava da osobe koje su npr. menadžeri ili trgovci, kada odluče da rade nešto na internetu – prvo upišu neki kurs iz programiranja ili veb dizajna. To uopšte nije loše, obzirom da na taj način te osobe mogu da prate šta im radi njihov IT sektor, ali sam do sada uglavnom čuo komentare tih osoba da su to vreme mogli bolje da iskoriste da su naučili primenu svog posla na internetu, a ne da su učili programiranje i dizajn.\nVeć 15 godina da bi se poslovalo ili promovisalo preko interneta – nije potrebno učenje programiranja i dizajna! Razvoj tehnologije je otišao toliko daleko da je korišćenje internet tehnologija u poslovanju jednako jednostavno kao i korišćenje mobilnog telefona!\nJedan od glavnih ciljeva Internet Akademije jeste upoznavanje polaznika sa aktuelnim mogućnostima iskorišćenja postojećih tehnologija za kreiranje i vođenje različitih tipova poslovnih aktivnosti na internetu.\nAtraktivnost i važnost primene interneta u poslovanju je dovoljno dobar razlog da se ova tematika izdvoji i iz koncepta Biznis Akademije koja za fokus ima edukaciju iz oblasti različitih aspekata poslovanja, gde je internet segment samo jedan od mnogobrojnih činilaca uspešnog poslovanja kompanija.\nKoncept edukacije na Internet Akademiji\nOsnovna specifičnost Internet Akademije je sveobuhvatnost tematika koje se obrađuju na različitim programima ove edukacije, koji su podeljeni u četiri glavne celine – smera, u kojima se polaznici edukuju za osam grupa poslovnih pozicija koje se traže na tržištu kod nas i u svetu:\nSmer E-prodaja i etrgovina, sa posebno odvojenim programima za poslovne pozicije u oblasti e-trgovine (prodaja proizvoda i preduzetništvo), i iz oblasti prodaje i razvoja poslovanja na internetu (prodaja usluga i razgranavanje načina prihodovanja).\nPreporučujem da pregledate linkovane stranice sa opisima poslovnih pozicija, jer je tamo na jednom mestu dobro objašnjeno šta se tačno dobija na pojedinim programima.\nU tom kontekstu se biraju i predavači, a obzirom da se predmeti slušaju jedan po jedan, i dalje traje odabir predavača čija su osnovne karakteristike znanje iz prakse i mogućnost prenosa znanja. U narednom periodu možete očekivati česta ažuriranja stranice sa predavačima.\nPosebno je važno što se u sklopu uže stručnih predmeta izvode i radionice pored klasičnih predavanja, a polaznici ove edukacije se podstiču da aktivno dodatno izučavaju obrađivanu tematiku na projektu koji sami odaberu.\nVažno je napomenuti da ovo nije formalna edukacija, odnosno da bi se iskoristile prednosti Internet Akademije nije dovoljno slušati predavanja, potrebno je odmah primeniti naučeno na sopstvenom projektu.\nKako je ove studije moguće pratiti i online, omogućeno je njihovo praćenje u celom svetu, a i deo predavača je internacionalan.\nO dodatnim prednostima Internet Akademije možete pročitati i u mom prethodnom tekstu o ovoj instituciji.\nInternet Akademija od novembra za edukaciju praktične primene e-poslovanja, 7.8 out of 10 based on 4 ratings\nAutor teksta: Dragan Varagić, 23/10/2015, RSS


EU traži od Bajdena da zajedno rade na Balkanu\n“Avaz” saznaje: Brisel poslao prijedlog novoizabranom lideru SAD\nH. J. I. 07.12.2020\nAKTUELNO EU traži od Bajdena da zajedno rade na Balkanu\nBajden: Nova politička inicijativa\nEvropa je dala zapadnom Balkanu perspektivu za članstvo u Evropskoj uniji. Nastavak partnerstva Evropske unije i Sjedinjenih Američkih Država i bliske saradnje u ovoj regiji je od suštinskog značaja, posebno u pogledu olakšavanja dijaloga Beograda i Prištine, navodi se u najnovijem dokumentu Brisela kojim se novoj američkoj administraciji predlažu načini transatlantske saradnje, otkriva “Dnevni avaz”.\nČelnici Evropske unije su dali svoje prijedloge novoizabranom američkom predsjedniku Džou Bajdenu (Joe Biden) u vezi s prioritetima i načinima saradnje, uključujući i ovu regiju, pri čemu se naglašava zajedničko djelovanje.\n- Moramo zajedno raditi kako bismo podržali pomirenje, popravili vladanje i pogurali ključne reforme - istaknuto je u prijedlogu Brisela.\nNaša zajednička posvećenost, kako su naveli, jeste ključna u svijetu u kojem autoritarne sile teže rušenju demokratija, agresivni akteri pokušavaju destabilizirati regije i institucije, te zatvorene ekonomije iskorištavaju otvorenost o kojoj ovise naša društva, stoji u izvještaju. U pogledu zapadnog Balkana, EU opet navodi da bi se naglasak trebao staviti na učvršćivanje odnosa Beograda i Prištine.\nNo, signali Bajdenove administracije govore da će i angažman u Bosni i Hercegovini biti ojačan. Odgovor novoizabranog američkog predsjednika se još očekuje, no ono što je jasno da će, unatoč prijedlogu Brisela, koji ne donosi ništa što već nije viđeno, doći do promjene uloge međunarodne zajednice.\nPolitički analitičar Reuf Bajrović smatra da odnosi EU i SAD ovise uveliko o pitanju kineske 5G tehnologije i ruskog projekta „Sjeverni tok 2“.\n- Predložena agenda je prvi potez u pregovorima o očito neusklađenim interesima. Balkan je jedno takvo pitanje - izjavio je Bajrović za „Dnevni avaz“.\nBajrović: Balkan je mjesto neusklađenih interesa\nOn je zaključio da će prvi potez Bajdenove vlade po pitanju BiH biti osnaživanje OHR-a u kontekstu bonskih ovlasti. U vezi s odnosom SAD i EU, on navodi da je tu izuzetno važna uloga Njemačke.\n- Njemačka će očito morati napraviti neke ustupke na Balkanu prema Sjedinjenim Američkim Državama i zategnuti odnose s Rusijom, koja je do sada podržavala Njemačku - dodao je.\nBajdenova administracija će, kako saznajemo, zasigurno poštovati volju Brisela da se zajednički i koordinirano djeluje na Balkanu, ali je pitanje ko će u tome imati lidersku ulogu. Već je poznato da su sve vodeće međunarodne inicijative poslije Dejtona u BiH bile zajedničke i koordinirane s Evropskom unijom.\nBriselu, koji već godinama pokušava mekom diplomatijom i uvjetima za članstvo utjecati na Balkan, sada će se pridružiti i robusna američka politička agenda, što može biti i presudan korak ka konačnoj stabilizaciji i evropeizaciji Balkana.\nBlokirani zaključci ministra Evropske unije o proširenju na zemlje zapadnog Balkana\n07.12.2020 u 12:37\n06.12.2020 u 23:10\nEvropska unija Sjedinjene Američke Države Bajden


"Otvaranje novih poglavlja zavisi od ocene o vladavini prava"\nTanja Miščević, šefica pregovaračkog tima Srbije sa EU\nU Beogradu je održan sastanak Radne grupe Nacionalnog konventa o EU za Poglavlje 23, na kome je šefica Pregovaračkog tima Srbije Tanja Miščević poručila da će otvaranje novih pregovaračkih poglavlja zavisiti od ocene Evropske komisije o stanju vladavine prava u Srbiji.\nSrbija je spremna da do kraja godine otvori tri pregovaračka poglavlja koja se odnose na privredu i finansije, ali kako je objasnila šefica pregovaračkog tima Srbije Tanja Miščević otvaranje novih poglavlja zavisiće, pre svega od ocene o stanju vladavine prava u Srbiji. Na sastanku Radne grupe Nacionalnog konventa o EU za Poglavlje 23, ona je najavila da će novi izveštaj o stanju ljudskih prava Evropska komisija objaviti u novembru:\n"Naš plan je da do kraja godine probamo da otvorimo poglavlja za koja smo spremni, ali ocena o vladavini prava jeste ocena koja će nam tu mogućnost dati."\nMiščević je istakla da su Evropskoj komisiji početkom avgusta poslati izveštaji o sprovođenju akcionih planova za poglavlja 23 i 24, na osnovu kojeg će ona sačiniti izveštaj u novembru. Ona je podsetila da je Evropska komisija u aprili uradila prvi izveštaj o stanju vladavine prava i da je on bio dostupan javnosti:\n"Podsećam vas, prvi takav izveštaj smo dobili u aprilu i odmah smo ga stavili na uvid javnosti. To nije bila ni praksa, ni naša obaveza, i moram vam priznati da je to stvarno jako dobro prihvaćeno od strane i EU, i država članica."\nKako je objasnila Miščević, Evropska komisija ove godine neće objaviti izveštaj o napretku Srbije, već se očekuje da to uradi u aprilu iduće godine. Zbog toga će, po rečima Tanje Miščević, novembarski non-paper, to jest izveštaj o stanju vladavine prava imati posebnu težinu, jer će na osnovu njega države članice procenjivati i donositi odluke.


Ilegalne omladinske organizacije | Novosti.RS\nIlegalne omladinske organizacije\nsreda, 22. 02. 2017. u 17:51\nBorislav Pekić u zatvoru\nPo oslobođenju, u svakom većem gradu u Srbiji otkrivane su tajne omladinske grupe. Njih su činili učeni idealisti koji se nisu mirili sa zavođenjem jednopartijske diktature\nBUDUĆI da posle Drugog svetskog rata u uslovima uspostavljanja jednopartijske diktature u Srbiji i Jugoslaviji nije postojala sloboda izražavanja mišljenja, javnih manifestacija kao ni sloboda štampe i medija, na prvi pogled, u periodu 1944-1953. nije bilo značajnih demonstracija nezadovoljstva protivnika režima. Ovenčana oreolom predvodnika u borbi sa fašizmom u atmosferi strahovlade, KPJ je bez sumnje imala relativno najveću podršku u narodu u odnosu na druge komunističke partije u Istočnoj Evropi. To, međutim, ne znači da prilikom revolucionarnog preobražaja društvene strukture i uspostavljanja jednopartijske diktature nije bilo brojnih i ozbiljnih otpora.\nDublja analiza pokazuje znatnu represiju, naročito kod određenih slojeva građanstva, učenika i studenata, seljaštva, crkve ili pak unutarpartijskih struktura u vreme IB-a i kasnije. Većim delom su ove manifestacije imale pasivan indirektan karakter, jedino se u određenim prelomnim trenucima otpor ispoljavao kao aktivan i delimično organizovan.\nOTPOR novom komunističkom režimu naročito je bio snažan posle rata, u vreme stabilizacije vlasti i faktičkog gašenja višepartijskog sistema 1945-1946, zatim u početku sprovođenja petogodišnjeg plana 1947. i u vreme kulminacije sukoba sa Staljinom i ubrzane kolektivizacije. U prvom periodu nosilac otpora u Srbiji bili su preostalo građanstvo i odmetnuti pripadnici i simpatizeri poraženih snaga u građanskom ratu, dok je u vreme otkupa i kolektivizacije to bilo krupno seljaštvo, zatim posle Rezolucije IB određene unutarpartijske strukture.\nDo polovine pedesetih, partija je represivnim merama uspela da slomi sve vidove aktivnog otpora. S druge strane, liberalizacijom režima i postepenim rastom standarda, zadobijanjem podrške na Zapadu i normalizacijom odnosa sa Istokom, intenzitet unutrašnjeg otpora postepeno se topio. Pored nesumnjivo veće prihvaćenosti režima posle pedesetih istraživanja ukazuju na tinjanje "tihog otpora" naročito kod određenih struktura stanovništva (ostataka starog građanstva, crkvenih struktura, studenata, u redovima advokata i simpatizera IB-a itd.). Težište aktivnog otpora kroz propagandnu, ali i drugu, čak i terorističku delatnost pomerilo se ka političkoj emigraciji.\nŠIRI front otpora i kritike u zemlji zapaža se tek od druge polovine šezdesetih, kada stasavaju mlađi i obrazovaniji kadrovi školovani i odrasli posle rata. Oni koriste relativnu liberalizaciju režima, pre svega u sferi kulture i medija, za kritičko sagledavanje društvene stvarnosti i prvi put javnu manifestaciju nezadovoljstva (demonstracije, štrajkovi i dr). Novi centri otpora sada postaju legalne i ilegalne studentske organizacije, klubovi književnika, pojedine kulturne i naučne institucije. Menja se i ideološki osnov otpora. Kritika i otpor dolazi sada sve više iz pozicija levice ili bar uvijene u marksistički diskurs, a intenzitet delovanja je sve izraženiji uoči studentskih demonstracija u Beogradu 1968. godine.\nCilj analize koja je pred nama jeste da ispita i ponudi odgovor na dva osnovna pitanja: Od čega je sve zavisio intenzitet studentskih i građanskih otpora režimu i kakav je bio njihov karakter? U kojoj meri su studentski i građanski otpori kao najprisutniji vidovi otpora režima bili u korelaciji sa drugim vidovima bunta protiv režima u zemlji (pobune seljaka, nacionalna gibanja i radnički štrajkovi) ili pak delovanjem političke emigracije?\nILEGALNE omladinske političke organizacije koje su se zalagale za restauraciju građanskog poretka bile su do početka pedesetih u velikoj meri razbijene. Njih su mahom činili omladinci, studenti i srednjoškolci - mladi idealisti koji su odbijali da se pomire sa zavođenjem jednopartijske diktature.\nOva vrsta opozicije u pokušaju, naglo se osipala pod udarima službe bezbednosti. Jedna za drugom padale su Nacionalna revolucionarna studentska omladina NRSO - 1946, Beli orlovi - 1948, Savez demokratske omladine Jugoslavije (SDOJ) - 1949, Omladina Demokratske stranke (ODES) - 1950. i druge. Za razliku od odmetnika i ostataka poraženih snaga Jugoslovenske vojske u otadžbini posle 1945. koji su delovali uglavnom u ruralnim i planinskim krajevima, borili se oružano pa i nasiljem protiv revolucionarnog režima, naročito među srednjoškolskom i studentskom omladinom, javio se niz pokreta i organizacija antikomunističkog karaktera, delom i građanske orijentacije.\nOVA "urbana gerila" bila je vična više klasičnim metodama političke borbe (leci, sitne sabotaže, saopštenja) koja se uglavnom svodila na propagandno-obaveštajni rad, a ređe na neke manje diverzije. Po vlast ova vrsta otpora nije bila opasna, ali su đačke grupe hapšene i strogo kažnjavane naročito neposredno po okončanju rata 1945-1946. i u vreme sukoba sa IB-om, kada se režim osećao ugroženim.\nPo oslobođenju, gotovo u svakom većem gradu u Srbiji otkrivane su omladinske grupe. Još u avgustu 1945. u Nišu je uhapšena grupa TONUS - Tajna organizacija srpskih nacionalista, čijih je 12 pripadnika dobilo 64 godine zatvora, a prvooptuženi R. Stojković osuđen je na 20 godina. Gimnazijalci iz Kragujevca koji su osnovali tajnu organizaciju Sloboda ili smrt, uhapšeni su i osuđeni marta 1946. U Jagodini i Beogradu grupa maturanata gimnazije osnovala je Kružok, a svi su uhapšeni i procesuirani krajem 1945. U Boru je do juna 1946. godine delovalo udruženje "S verom u Boga za kralja i otadžbinu", osuđeno je njih desetak na odsluženje kazne na dve do četiri godine. Profesor M. Lazarević organizovao je u Prištinskoj gimnaziji grupu od šest učenika koja se bavila propagandom i kritikom režima, a pohapšena je novembra 1946.\nU BEOGRADU je postojalo više omladinskih organizacija demokratske i nacionalne orijentacije, kao što su AKOJ (Antikomunistička omladina Jugoslavije) i DOS (Demokratska omladina Srbije), koje su nastojale da se objedine. Kasnije je suđeno i organizacijama Beli orlovi, (april-maj 1948), Nacionalni komitet Jugoslavije, a najpoznatiji proces iz ovog perioda je protiv SDOJ - Saveza demokratske omladine Jugoslavije održan maja 1949. u kojem je 12 omladinaca, mahom gimnazijalaca, osuđeno čak na 122 godine zatvora (prosečno 10,1). Optuženi Borislav Pekić, tada student istorije umetnosti, dobio je 10, a kada se žalio Vrhovnom sudu Srbije osuđen je čak na 15 godina zatvora. S vremenom se omladinski radikalizam stišavao, a novi revolucionari su se nevoljno uklapali u sistem posle izdržanih zatvorskih kazni.\nUVOD U DRAŽINO SUĐENjE\nNAJPOZNATIJI proces u široj javnosti, zahvaljujući sećanjima živih aktera, jeste suđenje NRSO - Nacionalno-revolucionarnoj srpskoj omladini, održano maja 1946. u Beogradu. Uhapšen je 41 pripadnik NRSO, dok su se njih 17 našli na glavnom procesu maja 1946. kojem je dat veliki publicitet, jer je bio svojevrstan uvod u proces Dragoljubu Mihailoviću. Trojica su oslobođena, a ostali osuđeni na kazne od jedne do četiri godine zatvora.\nOrganizacija je delovala i po izlasku aktivista sa robije sve do polovine 1950. kada je "uspavana".\nSUTRA: POBUNA NA GRAĐEVINSKOM FAKULTETU


Kol centar u Pančevu za pomoć starijima od 65 godina, kojima je propisana zabrana napuštanja svojih kuća radi sprečavanja širenja virusa korona, dnevno u proseku ima 280 poziva.\nKako je ispričao gradonačelnik Pančeva, Ssaša Pavlov, pančevački kol centar, koji ima tri telefona, jedan je od retkih kol centara koji radi 24 časa dnevno.\n- Dnevo ,prosečno, imamo oko 280 poziva, a posle dobijenih poziva mi informacije prosleđujemo Crvenom krstu, koji sa svojih 50 volontera izlaze i pomažu starijim sugrađanima- naveo je Pavlov.\nPodsetio je ponovo sugrađane da je glavni cilj telefona kol centra pomoć u hrani i medikamentima starijima od 65 godina kojima je zabranjeno da napuštaju svoje domove.\nKol centri u svim opštinama za pomoć starima


Vesti online / Vesti / Svet / Rusija blokirala rezoluciju SAD, nije prošao ni ruski predlog\n22:29 >> 23:50h\nRusija blokirala rezoluciju SAD, nije prošao ni ruski predlog\nSavet bezbednosti UN ponovo zaseda zbog navodnog hemijskog napada u Guti u Siriji. Rusija je stavila veto na rezoluciju SAD, a nije prošao ni ruski predlog.\nBlokiranje američkog predloga: Vasilij Nebenzja\nNa sastanku se glasalo o rezolucijama koje su predložile SAD i Rusija, ali su ruski predstavnici blokirali nacrt rezolucije koju su predložile SAD.\n- Nećemo podržati američki nacrt - rekao je ambasador Rusije u UN Vasilij Nebenzja.\n* SAD: Užasni izveštaj o hemijskom napadu u Dumi, Rusija odmah da prestane...\n* Rusija sve negira: Sirijska vojska nije upotrebila hemijsko oružje u Dumi\nRusija je blokirala nacrt rezolucije SAD o uspostavljanju novog mehanizma za istragu hemijskih napada u Siriji.\nNebenzja je rekao da se rezolucija ne slaže sa ruskom pozicijom.\nZa američki nacrt glasalo je 12 zemalja, dok su Rusija i Bolivija bile protiv, a Kina uzdržana. To je 12. veto Rusije na neku rezoluciju o Siriji od početka tamošnjeg rata 2011. godine.\n- Ako pretpostavimo nezamislivo da će takav nacrt biti usvojen, biće potrebno nekoliko meseci da se formira istražni mehanizam. Ne želite da čujete da u sirijskoj Dumi nisu nađeni tragovi hemijskog napada - rekao je Nebenzja.\nNebenzija je rekao da ta rezolucija ima za cilj da oživi staro istražno telo o hemijskom oružju u Siriju. Rusija se u novembru usprotivila nastavku mandata tog tela uz ocenu da je to "marioneta u rukama onih koji su protiv sirijskih snaga".\nAmerički nacrt predviđa stvaranje nezavisnog istražnog mehanizma UN za slučajeve upotrebe hemijskog oružja u Siriji. Mandat tog organa bio bi godinu dana i mogao bi da se obnovi\nUN više nemaju takvu grupu jer joj krajem 2017. godine nije produžen mandat, pošto je Rusija uložila veto.\nRusija je pre sednice zatražila od Saveta bezbednosti UN da glasa o dva nacrta rezolucije o Siriji. U ruskom nacrtu rezolucije traži se novo ekspertsko telo za utvrđivanje odgovornosti za napade hemijskim oružjem u Siriji, javila je agencija AP.\nPrvi tekst se odnosi na američki nacrt koji je dva meseca na stolu Saveta bezbednosti UN. Drugi tekst kasnije je predložio šef ruske diplomatije Sergej Lavrov, a o njemu se malo zna za sada. Taj drugi nacrt je odbijen zbog nedostatka glasova.\nZa ruski predlog glasalo je šest zemalja, sedam je bilo protiv, a dve uzdržane.\nAmerička ambasadorka u UN Niki Hejli navela je da bi ruski nacrt nije nepristrasan i da Rusiji daje mogućnost da stavi veto na izbor istražitelja te da bi mogla da utiče na istragu.\nI Hejli, ali i predstavnici drugih zemalja, poput Velike Britanije i Francuske još jednom su krivicu prebacili na Damask, optužujući Moskvu da štiti sirijskog predsednika Bašara al Asada.\nIzvori na terenu, među kojima spasioci volonteri poznati kao "Beli šlemovi", saopštili su da je više od 40 ljudi poginulo u subotu u napadu u Dumi, dok su opozicioni aktivisti naveli da je napad izveden zabranjenim hemijskim oružjem. Rusija tvrdi da izveštaji "Belih šlemova" nisu tačni.\nSVET Oglasio se Lavrov: Hemijski napad izrežiran, imamo dokaze!\nSVET "Amerika zna da su ruske snage u Siriji, situacija veoma opasna"


KOSTOLAC: Održana tribina o sportu (VIDEO) - TPKNEWS\n17:28 - 27/06/2022\nNaslovna/Uncategorized/KOSTOLAC: Održana tribina o sportu (VIDEO)\nKOSTOLAC: Održana tribina o sportu (VIDEO)\nU utorak, 25. oktobra, u Domu omladine u Kostolcu, održana je tribina o sportu. Cilj tribine bio je upoznavanje sa prioritetima, pravilima, odredbama Zakona o sportu kao i zajedničko rešavanje nastalih problema u poslovanju i rukovođenju sportskim organizacijama i klubovima.\nPanelisti na tribini bili su Ivan Savić, predsednik Gradske opštine Kostolac, Jelena Ilić, član veća GO Kostolac i Jelena Šamanc, direktorka Centra za kulturu Kostolac, budućeg Kulturno – sportskog centra „Kostolac“.\nPrema rečima Ivana Savića, predsednika GO Kostolac, lokalna samouprava će u narednoj godini uložiti značajna sredstva u školstvo i zdravstvo. Prioritet u školstvu je obnavljanje školskih ustanova i fiskulturnih sala u okviru njih, dok se ulaganje u zdravstvo odnosi na primarnu zdravstvenu zaštitu, dece predškolskog i školskog uzrasta, vezano za njihov pravilan rast i razvoj.\nZnačajna činjenica je da je Grad Požarevac sada postao nosioc prava javne svojine, a Gradska opština Kostolac nosioc prava javnog korišćenja nad objektima i zemljištem u koje spadaju : fudbalski stadion sa zemljištem oko stadiona, Sportska hala sa zemljištem oko hale i plaža “ Topoljar“.\n“Od naredne godine sva odgovornost je lokalnoj samoupravi i imaćemo spremne projekte za rekonstrukciju svih sportskih objekata. Sportski klubovi i organizacije neće morati da brinu o infrastrukturi, o problemima plaćanja računa i održavanja sportskih objekata. Glavni zadatak predstavnika tih organizacija kako bi se osigurali temelji sporta u Kostolcu biće promocija sporta u školama i svi vidovi uključenja dece u sportske aktivnosti“ – poručio je Savić.\nPredsednik je napomenuo da su u 2016. godini skoro sve sportske organizacije trošile sredstva u skladu sa zakonom, a koja su namenjena za ostvarivanje potreba i interesa u oblasti sporta.\n„Na osnovu obaveznog posedovanja računa sportskih organizacija u Upravi za trezor, lokalna samouprava vrši uvid i svakodnevno praćenje budžetskih sredstava tih organizacija. Veće GO Kostolac vrši kontrolu finansija i ukoliko uvidom u finansijske izveštaje utvrdi da određena organizacija nije koristila sredstva u skladu sa zakonom biće sankcionisana ili raskidom ugovora, potraživanjem sredstava nazad, prijavom kod budžetskog inspektora ili prijavom kod nadležnog prekršajnog organa“ – istakao je Savić.\nGovoreći o značaju tribine za dalji razvoj sporta i omladine Jelena Ilić je istakla da će Akcionim planom za sprovođenje Strategije razvoja sporta u gradu Požarevcu, a samim tim i u GO Kostolac insistirati na proširenju ponude sportskih sekcija u školama, zatim na organizovanju sportskih takmičenja za decu i na povećanju aktivnosti u školskim salama i sportskim terenima u toku letnjeg i zimskog perioda.\n“Glavni cilj je unapređenje školskog sporta i jačanje saradnje između škola i sportskih organizacija. Škola je baza talenata odakle deca treba da proisteknu. Profesionalizam je jako bitan treba da postoje seniori i starije grupe, ali ono na čemu mi insistiramo jeste omladina. Potrebno je da se što više dece uključi u sport, a to je najpre moguće preko škole i časova fizičkog vaspitanja gde će se vršiti konstantne promocije u saradnji sa nastavnicima i profesorima.“ – dodala je Jelena Ilić.\nPrema rečima Jelene Ilić u planu je izrada projektno tehničke dokumentacije za javna vežbališta na otvorenom prostoru, samim tim i izgradnja teretane na otvorenom.\nJelena Šamanc je govoreći o planu razvoja sporta za 2017. godinu istakla značaj nastavnika i profesora fizičkog vaspitanja u usmeravanju mladih po pitanju bavljenja sportom i propagiranje zdravih stilova života. Od velikog značaja biće i uključivanje sportskih klubova i organizacija u realizaciju sportskih manifestacija.\n“ Manifestacija koja je u planu jeste Sajam sporta , kada će sve sportske organizacije moći da prikažu svoj rad kako bi mlade generacije bile bliže svim mogućnostima za treniranje koje im se nude u gradu. U narednoj godini u planu je održavanje više turnira u svakoj sferi sporta, kao i nabavka opreme i rekvizita za sve sportove“- rekla je Šamanc.\nOna je dodala će se potruditi da pokrenu sportove na vodi uz otvaranje mogućnosti za organizovanje regate i na taj način pokrenu i razviju turizam i pokažu ljudima da vredi doći u našu opštinu.\nPredsednik Ivan Savić je razmatrajući finansijske izveštaje sportskih organizacija rekao da ih sve obavezuje da 2017. godina bude u znaku dece na sportskim terenima, a da u radu sa decom budu angažovani profesori fizičke kulture. U prilog tome naveo je da u Kostolcu ima 15 sportskih organizacija i time će biti obezbeđeno 15 novih radnih mesta. Što više budu uključena deca u sportskim organizacijama one će više će biti bodovane prilikom dodeljivanja sredstava.\nCilj svih sportskih klubova i organizacija treba da bude unapređenje sporta u Kostolcu i postizanje dobrih sportskih rezultata, a to će se omogućiti obezbeđivanjem mogućnosti da se sva deca bave sportom, kroz pružanje odgovarajućih uslova i programa svih vrsta i obezbeđivanjem odgovarajućeg stručnog kadra.\nTribini su prisustvovali predstavnici svih sportskih organizacija i predstavnici osnovne i srednje škole u Kostolcu.\nPredsednik Ivan Savić je istakao da je veoma važno da prezentujemo različite sportske aktivnosti i da mlade generacije zainteresujemo za neke od njih. Vizija ove strategije je unapređenje kvaliteta života mladih kroz bavljenje sportom, kao elementa koji je od suštinskog značaja za razvoj njihove ličnosti i zdravog načina života.\nLokalna samouprava aktivno radi na unapređivanju uslova za treniranje i pruža podršku svima koji se zalažu za prave vrednosti.\nNOVO MONSTRUOZNO UBISTVO: Ubijena još jedna žena, muž je pretukao i bacio s terase!\nBEČ: Srbin prepoznao svog sina razbojnika u novinama i odmah ga predao policiji! (FOTO)


Vučić o Kosovu: Predstoje nam teški dani, ali nije vreme za paniku GracanicaOnline.Info\nVučić o Kosovu: Predstoje nam teški dani, ali nije vreme za paniku\n2. juna 2021. 4 min read\nPredsednik Aleksandar Vučić rekao je da SAD i zapadne sile traže da Srbija direktno prizna samoproglašenu nezavisnost Kosova, a da više i ne traže da to bude uvijeno u nekoj formi. Predstoje nam teški dani za zemlju, situacija nije laka ni lepa, ali ne žalim se, prošli smo mnogo teških dana, spremni smo ponovo, rekao je Vučić.\nPredsednik Vučić je rekao na konferenciji za novinare sa predsedavajućim Predsedništva BiH Miloradom Dodikom rekao da iz dijaloga Beograda i Prištine država gleda da izvuče najviše za Srbiju i svoj narod.\n„Ali SAD i zapadne sile traže da Srbija prizna Kosovo ovako ili onako. Više čak i ne traže da to bude uvijeno u nekoj formi, već dirketno, uz pominjanje međusobnog priznanja“, rekao je Vučić u ironičnom tonu.\nDodao je da situacija nije laka ni lepa, i da niko ne dolazi s kolačima i jabukama, ni sa jednom lepom ponudom za Srbiju.\n„Prošli smo mnogo teških dana, spremni smo ponovo. Ako hoćete da čujete stav Srbije ,dobro, a ako nećete promenite vlast u Beogradu i dovedite stručnjake koji će ponovo da opljačkaju zemlju, unište sve fabrike, pa ko zna ponovo šta može da se desi kao što su bili odvajanje Crne Gore i otcepljenje Kosova“, nveo je Vučić.\nPredsednik je rekao da Ako Aljbin Kurti misli da neće morati da se razgovara o Zajednici srpskih opština, već samo o tome da Beograd kaže da je „Republika Kosovo“ nešto što prihvata i priznaje, ne mora ni da dolazi u Brisel.\n„Ako neko od mene to očekuje, ne mora ni da me zove“, poručio je predsednik.\nUpitan imaju li razgovori sa predsatvnicima EU i SAD smisla, imajući u vidu Kurtijeve ucene da neće formirati ZSO, i da li će, ukoliko ode u Brisel sredinom juna na nastavak dijaloga, pred njega možda biti stavljen ultimatum, Vučić je rekao da nikakav ultimatum ne očekuje.\n„Ne mislim da će biti bilo kakvog ultimatuma, niti bilo čega sličnog. Kada sam bio u Beloj kući, pa to nisam potpisao, a da ni od koga ovde nisam imao podršku… Ljudi ne moraju da brinu za takve stvari“, istakao je predsedni Srbije.\nBeograd uvek otvoren za dijalog\nNaveo je i da je na Beogradu da razgovara i da uvek bude otvoren za dijalog i dodaje da bi sada imao pitanje za sve koji su govorili da nam dolazi spas sa Kurtijem, Vjosom Osmani…\nPonovio je da je na nedavnom skupu u Ljubljani bilo nemoguće slušati njihove argumente, jer to zapravo i nisu argumenti, već samo „vika i dreka“ i rafal optužbi na račun Srbije – kako su Srbi silovatelji, kako treba da platimo ratnu odštetu, da odgovaramo za genocid…\nVučić je rekao da je predstavnike RS upoznao danas sa situacijom na KiM i činjenicom da je izgleda dozvoljeno bilo šta reći portiv Srbije i srpskog naroda a da to ne naizlazi na bilo kakvu rekaciju.\nOn je kazao da ga danas posle podne očekuju razgovori sa Metjuom Palmerom, pomoćnikom državnog sekretara SAD, kao i sa Palmerom i Miroslavom Lajčakom, specijalnim izaslanikom EU za dijalog.\n„Tim povodom mogu da kažem da će naša reakcija biti veoma snažna i oštra po pitanju nepoštovanja sporazuma koji su potpisani pod međunarodnim i EU okriljem“, objasnio je on.\nKazao je da, kada nekoga saterate u zid, bez obzira da se dođe do kompromisnog rešenja, morate da pokažete oštrinu i snagu i kažete da to „ne ide“.\nDa Kurti ucenjuje kako se sa njim razgovara i kako ga tretiramo, unapred mogu da mu kažem da ću ga tretirati kao i svakog predstavnika privremenih institucija. Može da pokuša da uradi nešto, ali ne bi mu to savetovao“, zaključio je Vučić.\nO stavu Grčke prema Kosovu i Metohiji\nPrimetio je, kaže, u delu stranih i domaćih medija tu vrstu kampanje sa porukom da se ništa ne dešava po pitanju grčkog stava prema Kosovu.\nKažu, navodi Vučić, da Grčka ima kancelariju u Prištini godinama. „Ima, samo sa promenjenim mandatom“, ukazuje Vučić.\n„Hoće da kažu da neko pravi dramu, a da drame nema. Niko ne pravi dramu, nije vreme za paniku, ali nam predstoje teški dani“, poručio je Vučić.\n„Svi razgovori i sve što traže od Srbije na kraju dolazi do toga da mi priznamo Kosovo, to ljudi treba da znaju. Mi u dijalogu gledamo da izvučemo najviše što možemo za svoju zemlju i srpski narod“, istakao je predsednik.\nTags: Aleksandar Vučić dijalog Beograda i Prištine zapadne sile traže priznanje nezavisnost Kosova ZSO\nPrevious Kurti: Sa Vučićem o novom poglavlju dijaloga, ne o nastavku dosadašnjeg\nNext Nakon Prištine, Lajčak i Palmer u Beogradu\n26. septembra 2021., 09:16


ДОДИК: „Могућ хаос у БиХ“\nDODIK: „Moguć haos u BiH“\nPredsednik Republike Srpske Milorad Dodik izjavio je da bi u BiH mogao nastati „pravi politički haos“ ako Ustavni sud BiH ne donese odluku o ukidanju državnih praznika 1. marta i 25. novembra u Federaciji BiH.\nMilorad Dodik je rekao da se radi o istim stvarima koje su donete u odluci Ustavnog suda BiH o ukidanju 9. januara kao Dana RS, dodavši da je u odluci Ustavnog suda BiH navedeno da obeležavanje 9. januara „ugrožava neke druge“.\n„Sasvim sigurno se zna da 1. mart nije dan koji Srbi obeležavaju, pa su prema tome i oni ugroženi“, ukazao je predsednik RS novinarima u Banjaluci.\nNaravno Dodik spašavajući sebe i kliku oko sebe ne preza od "haosa".Vec je situacija malo čišća i naravno gos.Dodiku to ne odgovara.Odlicno se snalazi u haosu i to je jedino stanje u kojem on moze da opstane.Svako normalno stanje vodi do raskrinkavanja istog i to je ono sto gos.Dodik neće ni da čuje.R.S. je pred bankrotom,para nema,nema čak ni iz majčice Rusije.Jedan drugom odlično pomažu ,a sto bi moj drug Gordan rekao:"Sele oni penkala uz kafu mijenjaju"a narod truju\nPogresan naslov tamo je haos non-stop\nZaharije : a kome smeta 09. Januar i zašto ?


Stojčić: Na Trgu fontana sličnog oblika - Beograd - Dnevni list Danas\nPočetna » Beograd » Stojčić: Na Trgu fontana sličnog oblika\n2Piše: FoNet 19. avgusta 2019. 18.52\n„Još 2015. godine sproveden je konkurs za tri trga, među kojima je i ovaj, a predlog autora je da prostor trga sadrži drugačiju fontanu od postojeće“, rekao je Stojčić. On je naveo da je autor projekta imao nameru da prostor bude prilagođeniji pešacima, dok se izmene vezane za fontanu odnose na mogućnost korišćenja tokom čitave godine.\n„Osim toga, svi znaju da je u postojećoj fontani, u mesecima kada nije radila, često završavalo smeće, što želimo da sprečimo“, rekao je Stojčić. Prema njegovim rečima, izgled fontane će u najvećoj meri biti sličan postojećoj.\nPre fontane koja se sada nalazi na Trgu Nikole Pašića postojala je druga veoma sličnog oblika. Upravo zato i tragamo za rešenjem koje neće puno izmeniti ovaj simbol Beograda, istakao je Stojčić. Govoreći o radovima na Trgu republike, Stojčić je potvrdio da će radovi biti u potpunosti završeni 31. avgusta, odnosno 1. septembra.\n„To znači da će biti završeni radovi koji obuhvataju kolovoz, ali i plato Trga, kao i mobilijar. Od 1. septembra svi građani će, nakon nekoliko meseci pauze, moći ponovo da uživaju na Trgu republike“, dodao je Stojčić.\nfontana, gradski urbanista, Marko Stojčić, Trg Nikole Pašića\n19. avgusta 2019. u 20.55\nŠta sve dokone babe neće izmisliti radi pranja novca i ugradjivanja!\n19. avgusta 2019. u 21.37\nNIJE POTREBNA NOVA FONTANA!\nGeneracije Beogradjana odrastaju uz ovu jednostavnu I zato lepu fontanu.


Sve što trebate znati o registru holandskih kompanija\nKada započinjete posao u Holandiji, jedan od prvih koraka je upis vašeg preduzeća u holandski registar kompanija (Holandski: Kamer van Koophandel). Ova baza podataka može vam pomoći da pretražite nazive preduzeća, aktivnosti, registracione brojeve i računovodstvene informacije. Možete saznati da li je kompanija s kojom poslujete stvarna i zakonski sposobna za poslovanje. Nizozemski registar kompanija takođe vam može pomoći da saznate da li je neko ovlašteni potpisnik određene kompanije.\nHolandski registar kompanija\nSvaka kompanija koja posluje u Holandiji navedena je u holandskom registru kompanija, poznatom i kao „Privredna komora“, „Holandski trgovinski registar“ i „Holandski poslovni registar“. Dostupne informacije za svaku kompaniju uključuju naziv i adresu preduzeća, telefonski broj, broj zaposlenih i detalje o predstavnicima kompanije. Takođe možete saznati finansijsku pozadinu, poput svih bankrota koji su se možda dogodili u istoriji kompanije. Većina podataka pronađenih u Privrednoj komori je besplatna, no među dodacima koji se mogu kupiti su financijski izvještaji, dokumenti koji su podneseni u ime kompanije, historija kompanije i korporativni odnosi.\nKako se registrirati u holandskom trgovačkom registru\nProces registracije može biti prilično jednostavan uz pomoć Intercompany Solutions. Morate imati osnivački akt, detalje o deoničaru, detalje o menadžerima kompanije, bankarske reference o deponovanom osnovnom kapitalu i ovlašćenje za Intercompany Solutions da djeluju u vaše ime. Nakon što se prikupe i dostave sve ove informacije, dobit ćete pristupni kod. Samo ljudi s pristupnim kodovima mogu vidjeti informacije sadržane u Nizozemski trgovinski registar.\nDa biste se mogli registrovati u holandskom registru kompanija, morate popuniti potrebne obrasce da biste dobili odobrenje za naziv svoje kompanije. Ovo će osigurati da vam zakonski dozvole prava na ime kompanije pod kojom želite poslovati. Intercompany Solutions takođe vam može pomoći da podnesete naziv svoje kompanije na odobrenje holandskom Registru preduzeća. Intercompany Solutions može vam pomoći pri registraciji u holandskom trgovačkom registru. Najčešće bi registracija holandske kompanije bila BV kompanija, BV mora biti registrovana kod holandskog javnog beležnika. Registracijom u Privrednoj komori završava se postupak registracije vašeg holandskog preduzeća.\nRegistrujte se holandske kompanije na mreži\nBilo da ste rođeni državljanin ili državljanin druge države koja želi otvoriti tvrtku, Holandija vam može dobro odgovarati. Zbog dvojezičnih mogućnosti većine stanovnika, holandska privredna komora je takođe postavljena sa dvojezičnom web stranicom. Dostupne su engleska i holandska verzija stranice kako bi se olakšalo korištenje ljudima čak i izvan granica Holandije. Ovo dodaje korisničkoj web lokaciji koja omogućava lako dostupnost informacija na oba jezika. Još jedna ključna karakteristika web stranice je jednostavnost plaćanja za sve dodatne informacije koje biste mogli dobiti. Internetsko plaćanje je dostupno putem vaše kreditne kartice ili iDeala, a također možete odabrati da koristite direktno terećenje s vašeg bankovnog računa.\nUsluge holandskog poslovnog registra\nIntercompany Solutions može vam pomoći u svakom koraku u procesu osnivanja vašeg novog posla. Možemo vam pomoći s prijavom za lokalno bankarstvo, osnivanje kompanije i lokalne predstavničke usluge ako radite izvan zemlje. Jednom kada vaše poslovanje krene i poslujemo, možemo vam biti od koristi i kada je riječ o knjigovodstvu i oporezivanju. Prepuštanje teškog dizanja nama omogućava vam da se usredsredite na važnije aspekte poslovanja. Naš kompletni paket usluga sastoji se od:\nOtvaranje holandske kompanije BV (1-2 radna dana)\nOtvaranje računa holandske kompanije u banci\nPomoćne službe u prvoj godini\nDobivanje PDV broja\nUdruženja i članstva


Novoosnovano Udruženje estetskih hirurga Srbije održalo prvu konferenciju pod nazivom „Bezbednost pacijenata u estetskoj hirurgiji i anti-aging medicini“\nOprez ukoliko se odlučujete za estetske zahvate\nNovoosnovano Udruženje estetskih hirurga Srbije održalo je juče prvu konferenciju pod nazivom „Bezbednost pacijenata u estetskoj hirurgiji i anti-aging medicini“, kako bi ukazalo na sve češće zloupotrebe u ovoj oblasti ali i skrenulo pažnju pacijentima kome treba da se obrate ukoliko se odluče za estetske zahvate.\nBeograd 17. maj 2017. 08:00\nPredsednica Udruženja estetskih hirurga Srbije dr Violeta Skorobać Ašanin istakla je da je Udruženje i nastalo kao potreba i podrška evropskom i svetskom udruženju u pravljenju i usvajanju zajedničkih protokola za unapređenje bezbednosti estetske hirurgije i anti-aging medicine.\n„Zadatak nam je i da edukujemo populaciju o osnovnim pitanjima bezbednosti, mogućim rizicima i komplikacijama u ovim granama medicine“, dodala je dr Violeta Skorobać Ašanin.\nNa neke od rizika i propusta koji se dešavaju ukazao je prof.dr Boban Đorđević iz Udruženja estetskih hirurga Srbije.\n„Na prvom mestu želimo da naši pacijenti budu bezbedni i sigurni. Zato želimo da stanemo na put pružanju usluga u neadekvatnim uslovima i prostorima, koji nisu registrovani za medicinsku delatnost, a koje obavlja nestručni kadar ili pak stručni kadar. Sve češće nam se dešava u praksi da nam dođu pacijenti koji imaju komplikacije usled takvih intervencija i kojima mi pokušavamo da pomognemo . Postavlja se pitanje, ko treba da rešava takve komplikacije ili ko će ukazati hitnu medicinsku pomoć pacijentima u takvim prostorijama, istakao je dr Đorđević.\nDa je lepota u savremenom društvu postala imperativ, svestan je i dr Dejan Milutinović iz Udruženja estetskih hirurga Srbije, ali to ne znači, kako kaže da pacijenti moraju da probaju i ono u šta nisu sigurni.\n„Naša poruka pacijentima je da ne konsultuju: komšije, rođake, nestručni medici nski kadar, već lekare koji su se školovali za estetke hirurgiju. Primetilo smo da u privatnoj praksi koje su registrovane za nehirurške delatnosti obavlja i hirurgija, poručuje dr Milutinović.\nUdruženje estetskih hirurga Srbije okuplja najeminentnije lekare specijaliste estetske i plastične hirurgije u našoj zemlji. Osnovano je pre šest meseci i član je Međunarodne Alijanse udruženja za estetsku i plastičnu hirurgiju (ISAPS Alliance) i Evropske Asocijacije udruženja estetske i plastične hirurgije(EASAPS).\nEstetski hirurzi za razvoj medicinskog turizma\nUdruženje estetskih hirurga Srbije zalaže se i za razvoj medicinskog turizma u našoj zemlji. Članovi smatraju da bi Srbija mogla da ima ogroman profit od zdravstvenog turizma, koji je u svetu poslednjih godina ozbiljna industrija.\n„Samo prošle godine zarada od medicinskog turizma iznosila je 60 milijardi dolara, a ove godine procenjuje se da će da naraste na 100 milijardi dolara. Zato smatramo da je sada pravi trenutak da i Srbija privuče medicinske turiste, od čega bi korist imali svi, od lokalne samouprave do zdravstvenog sistema. Neophodno je da se učvrste medicinski protokoli: prijema, lečenja i postoperativne brige, kao i osiguranja tih pacijenata od profesionalne odgovornosti u estetskoj hirurgiji i osiguranja za reintervencije, poručuje dr Siniša Kojić iz Udruženja estetskih hirurga Srbije.


Jednostavne i ne tako jednostavne boje za krečenje zidova - ROMA Company\nPostoje određene boje koje u vreme krečenja mogu malo (ili malo više) zakomplikovati zadatak ili ga, s druge strane, znatno olakšati. Kada odaberemo boju za krečenje zidova, takođe moramo imati u vidu da li se radi o jednostavnoj ili komplikovanoj boji, jer u zavisnosti od toga o kakvom se tipu radi, uzimaćemo i koristiti više ili manje boje, što je, složićete se, vrlo važna činjenica koju moramo uzeti u obzir. Zato smi mi danas odlučili da vam pomognemo, odnosno, da napravimo podelu na komplikovane i jednostavne boje. O ovoj podeli ne postoji nikakav zvaničan dokument, niti ima zvaničnog vodiča, ali svi profesionalni moleri znaju za nju, i mada je svaki zove na drugačiji način, svi misle na isto. Mi ćemo ih, radi jednostavnijeg razumevanja, nazvati komplikovanim ili jednostavnim.\nBoje koje su jednostavne za primenu\nČitav asortiman pastelnih i neutralnih boja izrađen je sa belim podlogama, tako da je njegova cena najčešće niža, a kada je u pitanju krečenje, ove boje prekrivaju više prostora. Na primer, boja ljuske jajeta, losos rozikasta, siva, prljavo bela i gotovo sve krem i zemljane boje su boje koje su napravljene sa belom bazom i pokrivaju zidove veoma dobro. Što se tiče cene, ona je, kako rekosmo, veoma često ekonomična, ali morate imati u vidu da cena i te kako zavisi od marke proizvođača.\nBoje koje su komplikovane za primenu\nŽive i tamne boje kao što su crvena, narandžasta, jarko žuta, tamno smeđa, tamnoplava, tamnozelena i druge slične, mogu da nas koštaju čak tri puta više nego pastelne ili neutralne od istog proizvođača. Ove boje su izrađene sa transparentnom bazom koja proizvod čini skupljim i otežava krečenje jer mu morate dati nekoliko ruku, odnosno preći površinu nekoliko puta, pre nego što potpuno prekrijete zid. Ako odaberemo na primer jarko crvenu boju, moraćemo preći najmanje 3 ruke, i naravno, odvojiti vreme da se osuši svaki sloj. A, kakav problem nastaje ako isprskate pod ili zakačite neki komad nameštaja, o tome vam nećemo ni govoriti! Samo ćemo se nadati da vam se to nikad ne dogodi.\nNa kraju, želimo da vam skrenemo pažnju da nam nikako nije namera da utičemo na vaš izbor boja za naredna krečenja. Samo želimo da vam predočimo šta vas očekuje ako izaberete jedne, a šta ako izaberete druge boje. Takođe, želimo da naglasimo da smo i te kako ljubitelji jarkih boja i da smatramo da vredi truda okrečiti zid (ili zidove) intenzivnom bojom koja se dobro uklapa u ambijent, kao i da pastelne boje nikada neće imati karakter kakav imaju ove intenzivne. S druge strane, jarke boje nikada neće imati nežnost i krotkost koju imaju pastelne i neutralne.\nSve u svemu, važno je da znate da ima manje i više zahtevnih boja, da ih ima jednostavnih i komplikovanih i da, prilikom krečenja, morate uzeti u obzir i karaktere i ponašanja svake od njih. I naravno, važno je da znate da uvek možete da nam postavite pitanje i razjasnite svaku nedoumicu u vezi s bojama koju imate.


Posvećeni smo dizanju rejtinga struke osiguranja u BiH - Svijet Osiguranja ;\nPosvećeni smo dizanju rejtinga struke osiguranja u BiH\nDatum objave: 16.09.2019. Broj 9 | Godina 2019\nIdeja o organiziranju konferencije “Dani osiguranja u BiH“ je posljedica, rekao bih, sazrijevanja spoznaje kod osiguravatelja da će njihove inicijative možda ipak biti podržane i da će se neko možda početi sistemski baviti stanjem osiguranja kao djelatnosti ukoliko se uspostavi neka vrsta foruma za raspravu o aktuelnom trenutku u struci osiguranja u Bosni i Hercegovini.Konferencija “Dani osiguranja u BiH“ bi trebala postati upravo to: mjesto gdje će stručni ljudi iz osiguravajućih društava, institucija koje reguliraju tržište i akademske zajednice moći prezentirati naše dosege, našu sadašnju poziciju i našu perspektivu\nUdruženje društava za osiguranje u Federaciji BiH organizira prvu konferenciju “Dani osiguranja u Bosni i Hercegovini”. O ciljevima ovog skupa i temama koje će biti prezentirane te o aktivnostima Udruženja razgovarali smo sa Erminom Čengićem, generalnim sekretarom UDO F BiH koji se nalazi na ovoj funkciji više od dvije godine.\nPrva konferencija Dani osiguranja u BiH održava se 26. i 27. rujna u Sarajevu. Šta stoji iza ideje organiziranja ove konferencije?\nOsiguranje kao djelatnost u Bosni i Hercegovini već godinama ima trend rasta i on se ogleda ne samo kroz povećanje premijskog prihoda ili broja stabilnih i perspektivnih društava za osiguranje nego i kroz potrebu da se industrija osiguranja snažnije pozicionira unutar ekonomskih tokova u državi. U okvirima Udruženja društava za osiguranje u Federaciji BiH, kao najveće i najznačajnije strukovne institucije u branši osiguranja u BiH, već godinama smo posvećeni dizanju rejtinga struke, kako interno kroz podupiranje napora za uređenje tržišta osiguranja, tako i eksterno, kroz aktivnosti koje imaju za cilj jačanje svijesti o važnosti usluga osiguranja među najširom populacijom. Ideja o organiziranju konferencije „Dani osiguranja u BiH“ je posljedica, rekao bih, sazrijevanja spoznaje kod osiguravatelja da će njihove inicijative možda ipak biti podržane i da će se neko možda početi sistemski baviti stanjem osiguranja kao djelatnosti ukoliko se uspostavi neka vrsta foruma za raspravu o aktuelnom trenutku u struci osiguranja u Bosni i Hercegovini. Konferencija “Dani osiguranja u BiH” bi trebala postati upravo to: mjesto gdje će stručni ljudi iz osiguravajućih društava, institucija koje reguliraju tržište i akademske zajednice moći prezentirati naše dosege, našu sadašnju poziciju i našu perspektivu.\nŠta su glavne teme konferencije?\nNamjera Upravnog odbora Udruženja i organizacionog odbora konferencije je bila napraviti idealan spoj diskusija odnosno interaktivnih sadržaja sa prezentacijama zanimljivih tema. Željeli smo da o dešavanjima na tržištu osiguranja diskutuju oni koji ga najbolje poznaju, a to su top menadžeri najvećih osiguravajućih kuća u BiH. O usklađivanju sa EU regulatornim okvirom, regulatornoj perspektivi i harmonizaciji propisa osiguranja u BiH govorit će vodeći ljudi državne i entitetske agencije za osiguranje. Eksperti iz struke, predstavnici međunarodnih organizacija uključenih u procese borbe protiv prirodnih katastrofa te univerzitetski profesori razmatrat će pitanja i dileme u vezi sa inicijativom za uvođenje obaveznosti osiguranja imovine i od prirodnih katastrofa kao što su poplave i zemljotres, a koje posljednjih godina eskaliraju i nanose sve više štete stanovništvu i u BiH i u regionu. Naravno, želimo da kažemo nešto više i o našoj kampanji “Ne riskiraj, profitiraj!” koju je Udruženje pokrenulo početkom ove godine sa ciljem podizanja svijesti o značaju usluga osiguranja i informisanja o rizicima kojima smo okruženi a ponajviše putem digitalnih medija i socijalnih mreža.\nNamjera Upravnog odbora Udruženja i organizacionog odbora konferencije je bila napraviti idealan spoj diskusija odnosno interaktivnih sadržaja sa prezentacijama zanimljivih tema\nKo su planirani govornici, možete li izdvojiti neko ime?\nKada su u pitanju govornici, spomenuo bih možda prof. Karela Van Hullea, istaknutog predavača, vanrednog profesora na Ekonomskom fakultetu Katoličkog univerziteta Leuven u Belgiji i počasnog profesora na Sveučilištu Goethe u Frankfurtu kojeg u krugovima osiguravatelja često zovu “ocem Solvency II” i koji će govoriti o perspektivama osiguranja i novih regulatornih zahtjeva EU. Prostor nam ne dozvoljava da nabrajamo sva zvučna imena industrije osiguranja BiH koja će učestvovati u svojstvu govornika ili moderatora, ali bih želio posebno istaći održavanje panel diskusije čiji će učesnici biti vodeći ljudi udruženja osiguravatelja iz Slovenije, Hrvatske, Srbije i Crne Gore i na kojoj ćemo pokušati sagledati perspektive osiguranja u BiH iz ugla tržišta u regionu.\nŠta javnost, odnosno građani u BiH ali i predstavnici institucija vlasti, mogu očekivati od ovakvog skupa?\nKljučna poruka koja bi trebala da dopre do naših klijenata, osiguranika ali i onih koji donose propise iz oblasti osiguranja je to da je ova djelatnost od iznimne važnosti za normalno funkcioniranje društva, ekonomski razvoj i podizanje životnog standarda u svakoj državi pa tako i u BiH. Svjesni smo da osiguranje nema neki osobit rejting u javnosti ali nam je jako stalo da pokažemo kako je svaki segment života usko vezan za potrebu da postoji ta zaštita od rizika i finansijska podrška koju dobivamo kroz policu osiguranja. Ovaj skup je prevashodno namijenjen stručnoj javnosti, ali nećemo propustiti priliku da stručno i argumentirano iznesemo ideje i prijedloge koji nisu svrha sami sebi ili nama koji radimo u osiguranju, nego služe za dobrobit osiguranika i cijelog društva i države. Osiguranje u BiH, kao uostalom i u bilo kojoj drugoj državi, pa i onim najrazvijenijim, nema perspektivu ukoliko ne prati interese i potrebe građana i ukoliko osiguravatelji nisu svakodnevno prisutni i, da tako kažem, pri ruci osiguranicima, ali i onima koji to nisu.\nObzirom da već imamo slovenačke, hrvatske i srpske dane osiguranja, koliko će se formatom ove konferencije razlikovati od konferencije koju vi organizirate u Sarajevu?\nIskreno, nismo željeli pobjeći od onoga što godinama na visokom nivou rade kolege u Sloveniji, Hrvatskoj, a unazad dvije godine i u Srbiji. Sam naziv konferencije jasno asocira na tu poveznicu i želja nam je da pored lokalnog, ovaj skup ima i snažan regionalni okvir te podršku kolega iz susjednih zemalja. Naše Udruženje ima jako dobre odnose sa strukovnim udruženjima svih država nastalih raspadom SFRJ i svakako da nam je stalo da sva pozitivna iskustva koja možemo od njih prikupiti, adekvatno primjenimo u BiH. U tom smislu nemamo nikakvih kompleksa, a lično vjerujem da se i od ljudi koji se stručno bave osiguranjem u BiH ima šta naučiti te da je korist od saradnje obostrana. Očekujemo naravno učešće i prisustvo kolega iz regiona koji će na ovom mjestu imati jedinstvenu priliku da vide presjek dešavanja i aktuelnih tema na tržištu osiguranja u Bosni i Hercegovini.\nStiče se utisak da vaše Udruženje ima veliki broj aktivnosti u posljednje vrijeme. Šta je to što biste izdvojili kao posebno bitno za vaše članove i struku osiguranja koju predstavljate?\nUdruženje postoji već skoro 13 godina i od osnivanja je poduzimalo niz aktivnosti koje su rezultirale činjenicom da je UDO FBiH danas nezaobilazan faktor u industriji osiguranja u BiH. Pored učešća u kreiranju i predlaganju brojnih zakonskih rješenja te intenzivnog djelovanja i saradnje sa regulatornim agencijama na uređenju tržišta, posebno u segmentu obaveznog osiguranja od automobilske odgovornosti, naročito se ističe period od 2015. godine kada je uspješno okončana implementacija aplikacije “Lista štetnika” u svrhu pravilne primjene odredbi o bonusu/malusu Uslova osiguranja i Premijskog sistema X-AO. Od 2017. godine i imenovanja Upravnog odbora kao novog tijela koje je dalo snažan impuls za sveobuhvatniji angažman Udruženja, te djelomične profesionalizacije Udruženja, aktivnosti se intenziviraju i kao posljedicu imamo činjenicu da smo u ovoj godini kao asocijacija primljeni u pridruženo članstvo evropske asocijacije “Insurance Europe”, da uspješno provodimo kampanju podizanja svijesti građanstva “Ne riskiraj, profitiraj!”, da organiziramo konferenciju “Dani osiguranja u BiH”, da smo nedavno imenovali članove specijalnog odbora za provođenje edukacijskih aktivnosti čime dajemo do znanja da želimo snažnije iskoračiti u segment edukacije djelatnika naših članica, da smo potpisali sporazum o saradnji u edukaciji sa Agencijom za nadzor osiguranja, Hrvatskim uredom za osiguranje te da je dogovoreno potpisivanje sličnog sporazuma i sa Ekonomskim fakultetom u Sarajevu. Uz pobrojano učestvujemo u monitoringu svih segmenata tržišnih aktivnosti, pratimo kretanja u struci i kod nas i regionu i u EU i pokušavamo biti aktivni učesnik, prije nego pasivni posmatrač, u onome što se zove kreiranje ambijenta za osiguravateljni biznis. A da ne bude da su stvari oko nas samo pozitivne, postoji i mnogo razloga za nezadovoljstvo jer se naš glas, glas Udruženja ili glas struke u mnogo slučajeva ne čuje u mjeri u kojoj bi to trebalo, ali na tome ćemo raditi u budućnosti. I to je jedan od razloga zašto smo se odlučili na organiziranje konferencije Dani osiguranja u BiH.\nUDO FBiH danas je nezaobilazan faktor u industriji osiguranja u BiH. Pored učešća u kreiranju i predlaganju brojnih zakonskih rješenja te intenzivnog djelovanja i saradnje sa regulatornim agencijama na uređenju tržišta, posebno u segmentu obaveznog osiguranja od automobilske odgovornosti, naročito se ističe period od 2015. godine kada je uspješno okončana implementacija aplikacije “Lista štetnika” u svrhu pravilne primjene odredbi o bonusu/malusu Uslova osiguranja i Premijskog sistema X-AO\nKako danas izgleda lična karta Udruženja?\nUdruženje broji 18 članova od toga 10 društava za osiguranje i jedno reosiguravajuće društvo sa sjedištem u Federaciji BiH, zatim šest društava za osiguranje sa sjedištem u Republici Srpskoj, kao i jedno društvo sa sjedištem u Distriktu Brčko. Broj članova se posljednjih godina stalno mijenja, kako zbog osnivanja novih društava tako i zbog pripajanja, gašenja i akvizicija, tako da do kraja godine očekujemo svakako da dobijemo nove članove, ali i da možda izgubimo jednog postojećeg. Pored generalnog sekretara, organi Udruženja su Skupština u kojoj svaki član ima po jednog predstavnika te Upravni odbor koji broji sedam članova, od čega je pet društava sa najvećim ukupno ostvarenim premijskim prihodom i dva društva koja se biraju glasanjem na Skupštini. Predsjednica Skupštine u ovoj godini je gđa Sabina Mujanović, direktorica Vienna osiguranja, a predsjednik Upravnog odbora je gospodin Damir Hadžić, predsjednik Uprave Euroherc osiguranja d.d. Sarajevo. Pored rada pomenutih organa, Udruženje realizira svoje aktivnosti i putem četiri stalna odbora (život, neživot, motorna vozila i pravna pitanja) te nekoliko povremenih odbora kao i odbor za provođenje edukacijskih aktivnosti koji je nedavno formiran. Administrativni dio je relativno mali obzirom da je u Udruženju zaposleno dvoje profesionalaca.\nVjerujem da će u najskorije vrijeme i tu doći do određenih pomaka i da će članovi Udruženja sa svoje strane maksimalno podržati jačanje i etabliranje strukovne asocijacije u svim segmentima pa tako i kroz jačanje materijalne osnove i pozicioniranje UDO FBiH na nivo približan onome kakav su već dosegla udruženja osiguravatelja u najbližem okruženju. n


Ердоган у посети Србији; Вучић: Односи са Турском можда и најбољи у модерној историји - Нови Стандард\nErdogan u poseti Srbiji; Vučić: Odnosi sa Turskom možda i najbolji u modernoj istoriji\n07.10.2019. 18:40 16.07.2020.\nNakon sastanka dvojice predsednika, održana je sednica Visokog saveta za saradnju Srbije i Turske, a razmenjeni su i potpisani sporazumi između dve države\nPredsednik Turske Redžep Tajip Erdogan boravi u dvodnevnoj poseti Srbiji. Na Aerodromu „Nikola Tesla“ dočekao ga je predsednik Srbije Aleksandar Vučić, a zatim je ispred Palate „Srbija“ upriličen svečani doček. Nakon sastanka dvojice predsednika, održana je sednica Visokog saveta za saradnju Srbije i Turske, a razmenjeni su i potpisani sporazumi između dve države.\n16.25 – Počeo je srpsko-turski poslovni forum, čime se završava zvanični deo prvog dana posete turskog predsednika.\n15.25 – Predsednik Aleksandar Vučić poručio je da su politički odnosi sa Turskom možda i najbolji u modernoj istoriji. Erdogan navodi da su razgovor sa Vučićem i sastanak dve delegacije bili veoma plodni.\n15.15 – Turska i srpska delegacija razmenjuju potpisana bilateralna dokumenata.\n14.40 – Počela sednica Visokog saveta za saradnju Srbije i Turske.\n14.30 – U Beogradu boravi i čuveni turski košarkaš Hidajet Turkoglu kao član delegacije predsednika Redžepa Tajipa Erdogana.\n13.45 – Sastali su se i članovi vlada Turske i Srbije.\n12.45 – Vučić je na početku sastanka poželeo dobrodošlicu Erdoganu i konstatovao da su odnosi dve zemlje sve bolji. Erdogan je Vučiću zahvalio na gostoprimstvu.\n12.25 – Ispred Palate „Srbija“ priređen je svečani doček za turskog predsednika. Uz počasni stroj Garde, svečano intoniranje himni Turske i Srbije i ispaljivanje plotuna, Erdogan je zvanično počeo posetu Srbiji.\n12.00 – Predsednik Srbije dočekao je turskog predsednika na Aerodromu „Nikola Tesla“.\n11.50 – Avion u kojem se nalazi predsednik Turske sleteo je na beogradski aerodrom.\nSvečani doček za turskog predsednika upriličen je ispred Palate „Srbija“, a usledio je sastanak dvojice predsednika u četiri oka. Na početku sastanka, Vučić je izrazio nadu da će ova, druga poseta Erdogana Srbiji biti još plodotvornija od prethodne, dok je Erdogan je izrazio uverenje da trgovinska razmena može da premaši 1,5 milijardi evra.\nVučić i Erdogan vodili su sednicu Visokog saveta za saradnju Srbije i Turske, nakon čega su se obratili na konferenciji za štampu. Dvojica predsednika učestvovala su i na srpsko-turskom poslovnom forumu, na kome je prisutno 200 turskih privrednika.\nTrgovinska razmena dve zemlje prošle godine je premašila milijardu evra, u poslednjih devet godina porasla je za 200 odsto. Procenjuje se da su turske investicije u Srbiji dostigle 200 miliona evra. Očekuje se otvaranje još pet kompanija.\nDrugog dana posete, predsednici Vučić i Erdogan biće domaćini na Trilateralnom samitu Srbije, Bosne i Hercegovine i Turske, nakon koga su predviđene zajedničke izjave za medije. Jedan od najvažnijih momenata posete Erdogana biće svečano obeležavanje početka radova na izgradnji auto-puta Beograd-Sarajevo.\nIzvor RTS, 07. oktobar 2019.\n„ODNOSI SA TURSKOM MOŽDA I NAJBOLjI U MODERNOJ ISTORIJI“\nSa Turskom želimo da gradimo samo mir i najbolje odnose, rekao je Vučić istovremeno podsećajući na reči ubijenog kralja Aleksandra Karađorđevića. Predsednik je izrazio zadovoljstvo zbog posete Erdogana i poručio da se nada će turski predsednik češće dolaziti u Srbiju.\nKada je reč o ekonomskoj saradnji dve zemlje, predsednik je rekao ona značajno napreduje.\n„ZAHVALNOST JER TURSKA POKLANjA PAŽNjU Z. BALKANU“\nUkazao je da su postavili nove ciljeve, kao i da su se pored bilateralnih odnosa posvetili i regionalnim pitanjima. Rekao je da će se danas sastati i sa privrednicima koji sve više ulažu u Srbiju, kao i da će tokom njegove posete otvoriti šest fabrika i položiti kamen temeljac za jednu fabriku.\n„I ovaj sporazum će da nam dodatno pomoći da postignemo te ciljeve“, naglasio je Erdogan.\n„TURSKA NASTAVLjA DA IGRA KONSTRUKTIVNU ULOGU“\nZbog toga ističe i važnost sutrašnjeg trilateralnog sastanka Srbije, BiH i Turske, koji već dugo nije održan. Naveo je da će postaviti kamen temeljac na deonici Sremska Rača – Kuzmin auto-puta Beograd–Sarajevo i da će to biti „novi most mira koji će povezivati srca u regionu“. „To će preneti značajnu poruku za ceo region“, dodao je Erdogan.\nIzvor Tanjug/RTS, 07. oktobar 2019.\nPreporučujemoAleksandar Vučićposeta SrbijiRedžep Tajip ErdoganSrbijasrpsko-turski odnosiTurska


Početna » Kolumne » Snežana Čongradin » Page 8\nPiše: Snežana Čongradin 20. 3. 2017.\nDa li Saša Janković može da pridobije birače koji nikada ne bi glasali za njega kada bi izložio program po meri onih koji su sa velikom verovatnoćom prepoznati kao njegova ciljna grupa – građanska i liberalna Srbija?\nPiše: Snežana Čongradin 19. 3. 2017.\nNakon susreta Aleksandra Vučića, premijera Srbije, sa nemačkom kancelarkom Angelom Merkel, izašle su dve vrlo slične vesti u kontekstu reakcije na taj sastanak.\nPiše: Snežana Čongradin 17. 3. 2017.\nLjudi koje svi znaju – Pera, Žika, Mika…\nGrađani u manjim gradovima i sredinama po Srbiji dobijaju pauzu od po sat vremena, tokom radnog vremena, da odšetaju ili se prevezu do mesta gde, prema uputstvu rukovodstva preduzeća u kojem rade, treba da daju potpis za Aleksandra Vučića.\nPiše: Snežana Čongradin 16. 3. 2017.\nNas je 99, a njih tek jedan odsto\nViše od deset hiljada građana pratilo je na Fejsbuku uživo sednicu Republičke izborne komisije na kojoj se odlučivalo da li će Ljubiši Preletačeviću Belom biti prihvaćena kandidatura za predsednika Srbije.\nPiše: Snežana Čongradin 15. 3. 2017.\nPreletačevićem u drugi krug\nPodržavaoci Ljubiše Preletačevića Belog prihvatili su podrugljiv odnos ovog predsedničkog kandidata prema političkim elitama i društvenim prilikama kao sopstveni i usvojili ga kao način da se izraze na predstojećim izborima.\nPiše: Snežana Čongradin 14. 3. 2017.\nBudi besan, neka te grize savest\nGrađani Srbije nemaju pravo samo na tugu, uoči svake godišnjice od ubistva premijera Đinđića, već prvenstveno na bes i grižu savesti jer se nisu izborili za istinu o tome ko je sve politički, a time i krivično odgovoran za atentat.\nPiše: Snežana Čongradin 13. 3. 2017.\nPozivajući građane da daju potpis Ljubiši Preletačeviću Belom kako bi uspeo da se kvalifikuje u trku za predsednika Srbije, neko je na društvenim mrežama objavio sliku ovog potencijalnog kandidata iz vremena kada je imao dve do tri godine kako sedi u krilu ubijenog premijera Zorana Đinđića.\nPiše: Snežana Čongradin 11. 3. 2017.\nVučićeve suze i Stoltenbergovo rame\nTo što je Aleksandar Vučić za trenutak možda i zaustavio proces formiranja vojske Kosova ide u korist samo njemu i njegovom sitno partijskom interesu.\nPiše: Snežana Čongradin 10. 3. 2017.\nJankovićeva odbrana od Jovanovića\nLider Liberalno-demokratske partije Čedomir Jovanović iznervirao je predsedničkog kandidata Sašu Jankovića podrškom na predstojećim izborima.\nPiše: Snežana Čongradin 9. 3. 2017.\n"Aco, Srbine, ti si meni najjači! Kad će doći Putin?"\nU prošlogodišnjem izbornom ciklusu Aleksandar Vučić nije pristao da suprotstavi stavove ni sa jednim političkim neistomišljenikom i protivnikom.\nPiše: Snežana Čongradin 8. 3. 2017.\nNenad Čanak – samo jako, a bledo!\nNenad Čanak, predsednik Lige socijaldemokrata Vojvodine, najavio je kandidaturu za predsednika Srbije i odmah potom izašao sa izjavom da bi kao budući predsednik potpisao priznanje nezavisnosti Kosova.\nPiše: Snežana Čongradin 7. 3. 2017.\nŠešelj za EU\nMaja Gojković i Federika Mogerini imale su dogovor da predsednica parlamenta ne reaguje na urlanje radikala tokom govora visoke predstavnice EU u Skupštini Srbije.\nPiše: Snežana Čongradin 6. 3. 2017.\nĆuti i glasaj\nPremijer Srbije je napravio izlaznu strategiju za okolnosti u kojima su se u politički život uključila dva remetilačka faktora stabilnosti i obuhvata njegove vlasti.\nPiše: Snežana Čongradin 2. 3. 2017.\nKoga štite srpski političari kada se protive utvrđivanju istine i činjenica o ulozi pojedinaca, koji su tokom rata devedesetih, u vremenu kada su počinjeni strahoviti ratni zločini, obavljali državne funkcije.\nPiše: Snežana Čongradin 23. 2. 2017.


The Clubber 15.10.2015\nNakon najposećenije noći u istoriji Exita, ujedno i najposećenijeg u ovoj deceniji, te gotovo udvostručenog izdanja Sea Dance festivala za rekordnih 300.000 ljudi na ovogodišnjoj Exit Avanturi, oba festivala su ponovo u trci za prestižne Evropske festivalske nagrade! Pobednik iz 2013, Exit festival je i sedme uzastopne godine nominovan za „Najbolji veliki evropski festival”, a Sea Dance brani prošlogodišnju titulu „Najboljeg srednje-velikog festivala”, odnosno do 40.000 posetilaca po danu. Glasanje za European Festival Awards počinje danas i traje do 12. novembra, a glasači mogu da osvoje VIP ulaznice za pobedničke festivalime širom Evrope!\nExit je nominovan i za drugu važnu evropsku festivalsku nagradu – UK Festival Awards, kao najbolji festival van Velike Britanije. Exit je jedini festival iz Srbije nominovan za ovu prestižnu titulu, i jedini koji ju je osvojio još 2007. godine. Glas za Exit možete dati ovde u kategoriji „Best Overseas Festival”, a najsrećniji glasači osvojiće VIP ulaznice za pobedničke festivale u Velikoj Britaniji.\nEuropean Festival Awardsexit festivalglasanjesea dance festival


Predsednik Srbije Aleksandar Vučić uručuje orden austrijskom književniku Peteru Handkeu (Foto: RSE/Vesna Anđić)\nPredsednik Srbije Aleksandar Vučić uručio je jedno od najviših državnih odlikovanja Peteru Handkeu, austrijskom književniku i dobitniku Nobelove nagrade za književnost za 2019. godinu, koji negira genocid u Srebrenici, izvestio je Radio Slobodna Evropa.\nVučić je Handkeu uručio Orden Karađorđeve zvezde prvog stepena, a ukaz o njegovoj dodeli književniku donet je još u februaru 2020. godine.\n"Kada pomislim na Srbiju setim se ikone 'Beli anđeo' i imam jednu kopiju kod kuće i kad god se setim Srbije pogledam tu kopiju i drago mi je na srcu", rekao je Handke nakon uručenja.\nOn je dodao i da ta ikona, koja spada u najpoznatije freske Srbije, pokazuje prazan grob što, kako je dodao, znači da je Isus vasrksao. "I to me navodi na razmišljanja i uvek se u lepom sećanju sećam Srbije", poručio je on.\nPredsednik Srbije pročitao je tokom zajedničke konferencije za novinare biografiju književnika i rekao da, prihvatajući orden, Handke čini veliku čast Srbiji.\n"Izvinite što i deo nas, Srba, nije uvek umeo da pokaže zahvalnost za sve što jeste uradili za nas", rekao je Vučić Handkeu tokom ceremonije dodele ordena.\n"Hvala vam na svemu što činite za našu zemlju, za našu Srbiju. Izvinite što i deo nas, Srba, nije uvek umeo da pokaže zahvalnost za sve što jeste uradili za nas", rekao je Vučić.\nPeter Handke je u Beograd doputovao iz Bosne i Hercegovine, gde su mu najviša priznanja dva dana ranije dodelili predstavnici bosanskohercegovačkog entiteta Republika Srpska (RS) i reditelj Emir Kusturica.\nIako ga kritika često označava kao jednog od najboljih savremenih pisaca u Evropi, književni opus Petera Handkea pao je u drugi plan nakon što je 1996. objavio putopisni esej "Jedno zimsko putovanje prema Dunavu, Savi, Moravi i Drini – ili pravda za Srbiju", a potom i još četiri knjige intonirane na isti način.\nZbog podrške međunarodno izolovanoj Srbiji, kasnije posete predsedniku Srbije Slobodanu Miloševiću u pritvorskoj jedinici Haškog tribunala, te odlaska na njegovu sahranu – Handke je uglavnom bio kritikovan, pa čak i ozloglašen u međunarodnoj javnosti, kao skoro nijedan pisac do tada.\nHandke je rekao pre nekoliko godina za dnevni list "Politika" da se odlučio da dođe u Srbiju 1996. jer je ona za zapadne medije bila "crna rupa".\nNobelovu nagradu za književnost dobio je 10. decembra 2019. godine, a dodelu su bojkotovali BiH, Kosovo, Albanija, Hrvatska, Severna Makedonija i Turska.\nNa sam dan dodele nagrade, u glavnom gradu Švedske održana su dva protesta, a brojni ratni reporteri koji su izveštavali iz ratova u BiH i na Kosovu su se oglasili na društvenim mrežama, sa tekstovima koje su pisali ratnih devedesetih.\nVučić je ukaz o odlikovanjima zaslužnim pojedincima i institucijama doneo u februaru 2020. godine, a među njima su bili i češki predsednik Miloš Zeman i austrijski pisac Peter Handke.\nNi Handke ni Zeman nisu prisustvovali ceremoniji dodele priznanja, pa je tada rečeno da će im ona biti dodeljena naknadno.\nOrden koji je predsednik Srbije uručio Handkeu - Orden Karađorđeve zvezde prvog stepena - dodeljuje se za, kako se navodi na sajtu Vojske Srbije, "naročite zasluge i uspehe u predstavljanju države (Srbije) i njenih građana". U obrazloženju koje je pročitano prilikom uručivanja, rečeno je da se orden dodeljuje književniku zbog "beskompromisne borbe za istinu".\nOrden Karađorđeve zvezde prvog stepena ranijih godina su dobili i teniser Novak Đoković, atletičarka Ivana Španović, kao i nacionalna avio kompanija Er Srbija (Air Serbia).\nVlasti u Srbiji ne priznaju genocid u Srebrenici\nNajviši državni funkcioneri u Srbiji ne priznaju da se u Srebrenici dogodio genocid, a u svojim izjavama najčešće taj događaj opisuju kao "strašan zločin".\nUz presudu Međunarodnog suda pravde u Hagu iz februara 2007. godine kojom je potvrđeno da se u Srebrenici dogodio genocid, Međunarodni krivični sud za bivšu Jugoslaviju osudio je 14 bivših pripadnika vojske i policije Republike Srpske za genocid nad oko osam hiljada bošnjačkih civila u zaštićenoj zoni u i oko Srebrenice u julu 1995. godine.\nU delu BiH i na Kosovu persona non grata\nHandke je proglašen nepoželjnom osobom i na Kosovu.\nNagrađivan u Srbiji\nU Srbiji austrijski pisac je 2015. godine, odlukom gradske Skupštine u Beogradu, proglašen za počasnog građanina Beograda.\nNagrađen je, kako je tada rekao predsednik Skupštine grada Nikola Nikodijević "za promovisanje Beograda i podršku u teškim vremenima".\nSastao se i sa bivšim predsednikom Srbije Tomislavom Nikolićem 2015. godine, koji mu je zahvaljivao na zalaganju "da se Srbi na što verodostojniji način prikažu publici u svetu". Handke je 2012. godine postao i inostrani član Srpske akademije nauka i umetnosti (SANU).\nIzricanje pravosnažne presude Ratku Mladiću osmog juna


DSS: Sami plaćamo kampanju | Insajder TV - Više od vesti\nPrethodno se na društvenim mrežama pojavile tvrdnje da DSS navodno ne finansira svoju predizbornu kampanju u Beogradu, već da je plaća Srpska napredna stranka.\n"Ovde lepo stoji da faktura glasi na DSS. Mi jedini finansiramo sopstvene troškove. Naravno, i ovaj račun, i svi drugi računi za bilborde, štandove, računi za reklame, biće deo troškovnika koji će biti predstavljen nadležnim organima", prenela je DSS izjavu Gavrilovića.\nNovinarima je pokazana faktura na 68.400 dinara s datumom plaćanja 8. februar, za isporučene letke i brošure.\nPredsednik DSS-a i kandidat te stranke za gradonačelnika Beograda Miloš Jovanović je rekao da je "konstrukcija" da SNS podržava DSS "logički neinteligentna", jer, kako je ocenio, samo je DSS danas "prava opozicija".\n"Mi smo čisti i svoji, postojimo 25 godina, ne živimo od politike, i naš stav je potpuno jasan: nismo vlast, nismo ministri Vučićevi, i nikada to nismo bili, niti ćemo ikada biti, za razliku od nekih koji danas broje 'opoziciona krvna zrnca'. Kad neko malo mućne glavom, shvatiće da smo jedina istinska alternativa ovoj vlasti", smatra Jovanović.\nSavetnik predsednika DSS, Dragan Maršićanin je rekao da je uvek bilo nesuglasica u opoziciji, ali da ne pamti da je ikada neka stranka, kao Dveri, "svela svoje postojanje na klevetanje drugih" opozicionih stranaka.\n"Već pune dve godine, Dveri vode prljavu kampanju protiv DSS. Poslednjih dana su dotakli dno iznošenjem lažnih optužbi da SNS finansira DSS", kazao je Maršićanin.\nOn je naveo da DSS "nije novac kamčila po manastirima ili varanjem dijaspore".\n"Sama DSS je dugo organizaciono i finansijski pomagala Dveri, kada su sa nama delili i širili patriotska uverenja", dodao je Maršićanin i zaključio: "Ako je i od Dveri, dosta je bilo", navodi se u saopštenju.\nObradović: Nemamo problem sa DSS\nPredsednik pokreta Dveri Boško Obradović izjavio je danas da nema nikakav problem sa Demokratskom strankom Srbije i da se neće baviti "drugim kolegama iz opozicije" koji učestvuju na izborima za Skupštinu grada Beograda.\n"Dveri se ne bave drugima iz opozicije koji učestvuju na beogradskim izborima, pa tako se ne bavimo ni DSS-om", rekao je Obradović na zajedničkoj konferenciji za novinare u Skupštini Srbije sa liderom pokreta Dosta je bilo Sašom Radulovićem.\nObradović je naveo da se zalagao da u koaliciji za nastup na beogradskim izborima pored pokreta Dosta je bilo budu i DSS i Milan Stamatović, ali i da dogovor o tome nije postignut jer DSS nije hteo da napusti saradnju sa Srpskom naprednom strankom u dve beogradske opštine, na Vračaru i Voždovcu.


Hadži Antić i Milačić oslobođeni optužbi za zloupotrebe\nIzvor: Radio Televizija Vojvodine, 04.Nov.2020, 19:43\nNekadašnji republički ministar finansija Borislav Milačić i direktor RTV "Politika" Hadži Dragan Antić prvostepenom presudom Višeg suda u Beogradu oslobođeni su optužbi za zloupotrebu službenog položaja u vezi sa nabavkom TV opreme 2000. godine za televiziju STV "Mreža", čiji je osnivač bila Socijalistička partija Srbije.\nOslobađajuća presuda izrečena im je 27. februara ove godine, precizirala je za Tanjug portparol suda Tatjana Tešić.\nPredmet se sada >> Pročitaj celu vest na sajtu Radio Televizija Vojvodine << nalazi u Apelacionom sudu u Beogradu po žalbi tužilaštva.\nSednica Apelacionog suda koja je bila zakazana za danas odložena je, rekla je Tanjugu portpatol tog suda Mirjana Piljić.\nU ovom predmetu pored Antića i Milačića bio je optužen i nekadašnji potpredsenik Vlade Srbije Nikola Šainović protiv koga je postupak razdvojen.\nU presudi u koju je Tanjug imao uvid, navodi se da se Milačić oslobađa od optužbe da je pribavio imovinsku korist za SPS od 41 milion dinara iskorišćavanjem službenog položaja u Ministarstvu finansija.\nOptužnicom, za koju Viši sud smatra da nije dokazana, tereti ga da je zaposlenima u tom ministarstvu dao nalog da na teret budžetske rezerve izdaju akceptne naloge u navedenom iznosu, kao pokriće za kupovinu 2.577.702 američkih dolara, koje je Narodna banka Jugoslavije prodala "Beogradskoj banci" a.d. za navodne potrebe kupovine emisione opreme za RTV "Politika" i "RTS", iako je znao da će se sredstva upotrebiti za kupovinu opreme za STV "Mreža".\nHadži Antić se istom optužnicom tereti da je po prethodnom dogovoru sa Milačićem i Šainovićem, kao direktor preduzeća RTV "Politika" prekoračenjem granica svog svog ovlašćenja pribavio drugom pravnom licu imovinsku korist u naznačenom iznostu.\nOn je, prema nedokazanoj optužnici, omogućio tehničku realizaciju posla i obezbedio da sva dokumentacija o kupovini te opreme glasi na preduzeće RTV "Politika", kaoi da radnici tog preduzeća učestvuju u kupovini te opreme u NR Kini.\n04.Nov.2020: Radio Televizija Vojvodine


Darko Basara - Blic\nRuski mediji su objavili zanimljivo pismo Branislava Ivanovića koje je napisao 15-godišnjem sebi. Defanzivac Zenita je na taj originalan način otkrio mnoge detalje iz svoje karijere, s kim se od trenera najbolje slagao, ko mu je od saigrača pomogao...\nBarselona i Real već decenijama vode rat, ne samo na Iberijskom poluostrvu i Evropi, već i širom planete. Igrači dva najveća španska kluba su kao bogovi slavljeni u svojim državama, a njihova imena se izgovaraju s poštovanjem.\nCican Stanković, golman Red Bul Salcburga, ne krije da je od malih nogu navijač Crvene zvezde. Sada će bivši mladi reprezentativac Srbije dobiti priliku da u najvažnijem meču sezone gostuje na “Marakani”. Ulog za oba kluba je ogroman - plasman u grupnu fazu Lige šampiona.\nLANE BEZ DLAKE NA JEZIKU Milan Jovanović za Blicsport: Nerealan smo narod kada je u pitanju fudbal!\nKada je u pitanju predstojeći Mundijal, na kojem će „orlovi“ biti u grupi sa Brazilom, Švajcarskom i Kostarikom, Milan Jovanović, naš bivši reprezentativac, smatra da postoje šanse za ulazak u drugi krug, ali tvrdi da je i sam odlazak u Rusiju veliki uspeh.\nVEČITI DERBI - PROGONZA Šta očekuju bivši fudbaleri?\nCrvena zvezda i Partizan imaju armiju navijača u Republici Srpskoj, mnogi će ove subote i biti na 157. večitom derbiju, koji se igra na stadionu „Rajko Mitić“ s početkom u 18.30 časova.\nIZAZVAO BURU U GRČKOJ Vranješ: Volim moju Zvezdu, a Olimpijakos mi nije u srcu\nNavijačkom fotografijom nisam želeo nikog da uvredim, ali jednostavno dres kluba koji nosim za mene je svetinja, tvrdi fudbaler iz Banjaluke.


Potvrda Istarske malvazije\n18. FESTIVAL MALVAZIJA U PORTOROŽU\nPORTOROŽ - Proteklog je vikenda u hotelu Slovenija u Portorožu održan 18. po redu Festival Malvazija - Plemeniti okusi Mediterana, u organizaciji Udruge vinogradara slovenske Istre. Ondje se predstavilo preko 50 vinara iz Slovenije, Hrvatske i Italije.\nFestival malvazija svake godine posjećuje sve veći broj ljubitelja vina - tako je kroz dva dana festivalom prošlo preko 2000 ljudi. Na programu su osim degustacije vina bile i razne radionice poput Slow food seminara te ocjenjivanja malvazija od strane Sommelier Slovenije 2016. Malvazija se ocjenjivala u pet kategorija: svježa, odležana, macerirana, pjenušava i s ostatkom šećera.\nVina Damjanić postigla su visoke rezultate: Svježa Damjanić malvazija osvojila je 84,00 boda te je s tim rezultatom zauzela treće mjesto (od 29 prijavljenih uzoraka). U kategoriji odležanih malvazija Damjanić Malvazija (2013.) dobila je 84 boda, dok je Damjanić Akacija (2011.) ocijenjena s odličnih 85,5 bodova.


Lovćenac: Počela sa radom škola „Crna Gora moja postojbina” - PORTAL REVIJE FOKUS\nPredavači u školi su prosvjetni radnici iz crnogorske zajednice, a polaznici tokom trajanja nastave izučavaju predmete crnogorski jezik, crnogorska književnost, kulturna baština Crne Gore, istorija Crne Gore, muzička kultura Crne Gore i geografija Crne Gore\nU Lovćencu je počela sa radom dopunska škola na crnogorskom jeziku „Crna Gora moja postojbina”. Škola se održava u učionici Crnogorskog kulturnog centra, fakultativno, dva puta neđeljno i trajaće 4 mjeseca.\nPredavači u školi su prosvjetni radnici iz crnogorske zajednice, a polaznici tokom trajanja nastave izučavaju predmete crnogorski jezik, crnogorska književnost, kulturna baština Crne Gore, istorija Crne Gore, muzička kultura Crne Gore i geografija Crne Gore.\nOrganizator ovog edukativnog projekta, koji se po peti put organizuje u Lovćencu, je Crnogorsko kulturno prosvjetno društvo „Princeza Ksenija”, uz podršku Ministarstva za ljudska i manjinska prava i društveni dijalog i Udruženja Crnogoraca Srbije „Krstaš”.\nTags: Lovćenacškola „Crna Gora moja postojbina”\nPrethodna priča CNN otpustio Krisa Kuoma jer je pomagao bratu - bivšem guverneru Njujorka\nSledeća priča Lazoviće trebalo da otme Stefan Mićić?\ndrdrago\tJanuary 23, 2015\nNY\tMay 18, 2021